qundao/data-zh-poetry huggingface dataset:
赠方棠陵用陶饮酒韵·其三
作者：霍韬
朝代：明

传心棠陵子，超旷不世情。山寺当家居，诗神擅时名。持此磊落资，亦足满一生。况负康济心，宠辱非所惊。努力慎攸往，讵谓渠小成。
赠方棠陵用陶饮酒韵·其九
作者：霍韬
朝代：明

羁足石屋山，日午云未开。披云出嵯峨，一啸畅孤怀。酣卧松根石，非云与时垂。褰裳涉楚津，谅敢为栖栖。湘江泽久枯，赤子困途泥。雨旸不时若，徵非阴阳谐。正道义已沦，异说况复迷。凭谁扬真风，时此一挽回。
赠方棠陵用陶饮酒韵·其二
作者：霍韬
朝代：明

神鬼托伊何，絓搆石屋山。永矢也弗谖，先民代我言。鼎鼎此头颅，谅不逾百年。弃损落世尘，身后将何传。
赠方棠陵用陶饮酒韵·其二十
作者：霍韬
朝代：明

衡湘古雄邦，风气犹颇真。民居限山溪，习尚犹古淳。羲黄虽世隔，濂溪迹尚新。九疑留舜辙，桃源嗟暴秦。迫今百代下，湮沦同飞尘。君行过湘江，敦古心应勤。精神苟相契，异世情自亲。不瑕圣孔父，从渠好问津。他年石屋归，为藏折角巾。候我采药来，山花我主人。
赠方棠陵用陶饮酒韵·其五
作者：霍韬
朝代：明

违世非独立，特避尘俗諠。所以结孤馆，故投林壑偏。倦对寒松寐，兴到便登山。日仄坐松扃，山僧乞食还。搔首发孤完，此意谁与言。
赠方棠陵用陶饮酒韵·其八
作者：霍韬
朝代：明

生值圣明时，况尔俊颖姿。秋江漱寒玉，老柏撑孤枝。辞华咳唾间，亦复多瑰奇。慎尔致远具，及时宜有为。丈夫跨宇宙，滕萝非久羁。
赠方棠陵用陶饮酒韵·其六
作者：霍韬
朝代：明

言纶纷千古，谁求一个是。孔孟圣贤徒，不愠世俗毁。棠陵非违世，亦非屑屑尔。邀我石屋山，山花贡绵绮。
赠方棠陵用陶饮酒韵·其十
作者：霍韬
朝代：明

回首廿年前，赤子未泣隅。此时乃何时，埃霾翳前途。饿累扶出疆，是为谁所驱。北燕南适楚，触目悲有馀。玉食策肥驷，俯仰惭诸居。
赠方棠陵用陶饮酒韵·其十一
作者：霍韬
朝代：明

居高岂不可，要自有其道。古人邹曾叟，遑遑走到老。视彼热路俦，真成一枯槁。由今越百祀，谁居真丑好。人为万物灵，各自有至宝。古贤悟兹理，所以出世表。
赠方棠陵用陶饮酒韵·其十七
作者：霍韬
朝代：明

情投各有适，感应异其风。君子握化机，所贵立大中。巧谲疑大智，滑稽诧圆通。世路所以巇，入室且弯弓。
赠方棠陵用陶饮酒韵·其十三
作者：霍韬
朝代：明

之君好独游，止宿耽幽境。此行过沅水，有士眼长醒。精神或云觏，渠情君当领。举世尚汶汶，神悟谁其颖。真风久不回，尚论几先炳。
赠方棠陵用陶饮酒韵·其十九
作者：霍韬
朝代：明

默默非讷言，汲汲非求仕。所贵审此心，为人与为己。君子慎决机，有耻与无耻。两端毫发间，一落便千里。世路久波翻，谁复振维纪。至人无容心，流行遇坎止。君行尚自珍，万世良足恃。
赠方棠陵用陶饮酒韵·其十二
作者：霍韬
朝代：明

表表大丈夫，志岂在一时。行义达其道，立诚修其辞。暗室独知时，上帝临在兹。岂彼盗名徒，白黑纷狐疑。隐显肺肝露，嗟嗟徒自欺。古道坦且夷，毕力往从之。
赠方棠陵用陶饮酒韵·其十五
作者：霍韬
朝代：明

味薄在世情，身托在安宅。古人久已逝，古道犹遗迹。若计功利徒，屈指便千百。古云犹至公，贵人发亦白。禽兽同斯灭，岂不足可惜。
赠方棠陵用陶饮酒韵·其十八
作者：霍韬
朝代：明

弓张射飞鸟，巧者犹能得。君子履周道，岂为多岐惑。义命良独安，行止顺通塞。远之垂万世，近之范一国。珍重君此行，时哉惟语默。
赠方棠陵用陶饮酒韵·其十六
作者：霍韬
朝代：明

惜惜此光景，古贤亦曾经。不知何修为，遂尔臻大成。我也徒浮生，世辙殊未更。多君幸兹遘，谈论披径庭。君过九疑路，南薰琴再鸣。逸响递樵云，慰我居山情。
赠方棠陵用陶饮酒韵·其十四
作者：霍韬
朝代：明

炳几尚明哲，古贤闲未至。介石慎守贞，混混托沉醉。干几其至矣，保身乃其次。濂溪轻重论，识早是所贵。行行过道州，面领此真味。
赠方棠陵用陶饮酒韵·其四
作者：霍韬
朝代：明

成此石屋馆，朝朝见鹤飞。日暮鹤未归，使我心转悲。岂彼大泽隈，稻粱故依依。石屋有高松，寒巢待鹤归。雪零万卉枯，贞姿逝不衰。古云重久要，矢矢愿无违。
赠方西樵出山
作者：霍韬
朝代：明

送郎便是别郎时，满眼烟波岐路迷。尘世水从深洞出，玉箫霞自翳门归。藤床锦簟怜孤梦，朱鹤娇莺共晓晖。莫向溪头再惆怅，塞天云起白龙池。
赠朱司训致仕诗三章
作者：霍韬
朝代：明
体裁：四言诗

陟陟武夷，千仞其巍。武夷有蕨，武夷有薇。采采蕨薇，薄慰我饥。（一章）陟陟武夷，千仞其巍。武夷有井，武夷有池。井冽泉寒，池浴云飞。（二章）陟陟武夷，千仞其巍。武夷有凤雏，武夷有灵蓍。饵彼凤雏，握彼灵蓍。优哉优哉，其时其几。（三章）
赠梁纯礼还程乡四章
作者：霍韬
朝代：明
体裁：四言诗

樵厓流水，练界碧天。有客有客，抚松寻源。云端之端，大科之颠。混混流泉，源洪流绵。泉流樵厓，派别支沿。派别支沿，则谁与言。（一章）樵厓流水，亦流砢磥。流水石根，水流石髓。源洪流长，绵绵瀰瀰。汲彼源泉，言饯吾子。言饯吾子，源泉之以。言汲源泉，来春之俟。（二章）樵厓流水，亦带流云。水流云痕，松蘸云痕。鹤爬松枝，龙蹲松根。采采松枝，言赠远人。蹲蹲松根，言来年春。（三章）樵厓流水，则不可以仞。言陟樵厓，涂不以问。万仞言樵，跬步之慎。路口有崔嵬，路半有眩晕。陟此崔嵬，过此眩晕。万仞言樵，惟力之任。（四章）
赠汤九山
作者：霍韬
朝代：明

翛翛白沙翁，超旷度前闻。有言则中虑，有行则中伦。身立羲皇后，见在羲皇前。恂恂九山子，器识老雅驯。弱冠白沙门，坐饫江门春。木犀送东风，钓蓑舞江滨。碧玉影流腻，蒲团看白云。岂曰忘世情，师教不与存。老友甘泉翁，学传曰自然。久矣黯索居，度岭寻新泉。庶几新泉翁，启我自然天。如何是自然，默识羲皇前。我也实冥顽，九山我韦弦。
赠白沙先生孙陈畬
作者：霍韬
朝代：明

石翁振世士，不屑歌凤召。况际盛明世，曳蓑讲所学。孤鹤喙冷秋，碧玉看春草。东风饫木犀，鹤鸣阿田右。越今五十祀，小庐山如故。松桧引日长，猿鹤倚噭啸。若翁贤嗣人，令德绍则孝。譬彼嘉木植，支叶勿剪耗。瞽言贡吾子，亦为吾后教。
赠魏太守考迹五章
作者：霍韬
朝代：明

采菊采菊，于樵之眉。手算金英，口衔金卮。金英馨芬，金卮刚而。采菊英支，蘸金刚卮。持赠远人，薄慰远思。采菊采菊，于樵之巅。菊英佩韦，菊英佩弦。菊英插髦，菊英任肩。采采菊英，聊以永年。持赠远人，聊慰各天。采菊采菊，于樵之侧。上有流云，侧有兀石。菊根千龄，菊华千日。插发怀哉，瞻天北极。持赠远人，远人之德。采菊采菊，于樵之下。佩菊以归，薄言夙夜。佩菊以归，薄言绘画。我菊之英，邈不以价。持赠远人，作远别话。采菊采菊，于樵之岨。樵云飞飞，樵厓楚楚。破樵云丛，蹑樵厓砢。采樵采樵，自我自我。持赠远人，实获我所。
赠魏太守考迹五章
作者：霍韬
朝代：明
体裁：四言诗

采菊采菊，于樵之眉。手算金英，口衔金卮。金英馨芬，金卮刚而。采菊英支，蘸金刚卮。持赠远人，薄慰远思。（一章）采菊采菊，于樵之巅。菊英佩韦，菊英佩弦。菊英插髦，菊英任肩。采采菊英，聊以永年。持赠远人，聊慰各天。（二章）采菊采菊，于樵之侧。上有流云，侧有兀石。菊根千龄，菊华千日。插发怀哉，瞻天北极。持赠远人，远人之德。（三章）采菊采菊，于樵之下。佩菊以归，薄言夙夜。佩菊以归，薄言绘画。我菊之英，邈不以价。持赠远人，作远别话。（四章）采菊采菊，于樵之岨。樵云飞飞，樵厓楚楚。破樵云丛，蹑樵厓砢。采樵采樵，自我自我。持赠远人，实获我所。（五章）
赵子銮守顺庆清才有志于古书此赠之
作者：霍韬
朝代：明

皎皎苍王姿，雅志跨八荒。希迹古先民，寤寐曾不忘。本深木自乔，玉藏山辉光。又如春昼晴，煦风四飘扬。古贤美恕兹，骥步局此场。赵子如古贤，曾不屑名彰。漏咎虽惕劬，晨昏故如常。皎皎苍玉姿，蟠桂擎瀛洲。凉露降太清，朱鸟时相投。先民有如斯，慊矣夫何求。维尔媲先民，犹期古贤游。吁嗟二气驰，循环互沉浮。驱车轧长途，不瞬轮转周。灼灼玉栏花，涓涓玉沟流。勉勉不早时，兔乌几回辀。耄矣惭蹇予，日昃徒怀忧。皎皎苍玉姿，陟陟郭隗台。孤剑万里行，蛟鼍安在哉。瞿塘万仞深，径仄蒺与莱。仗剑瞿塘侧，虹气刺天来。照映蚕丛隈，习习驱浮埃。转涕满疮痍，嘘枯然寒灰。皎皎苍玉姿，袭美慎独幽。君子慎食实，如农祈有秋。过矣已漫漫，兹来复悠悠。松柏摧为薪，逝水几西流。功业说尧舜，泰山云上浮。慎尔苍玉姿，古辙步肯留。自蜀望嵩岱，中峰订同游。沂河问孔津，尔择尔同舟。
赵子銮守顺庆清才有志于古书此赠之·其一
作者：霍韬
朝代：明

皎皎苍王姿，雅志跨八荒。希迹古先民，寤寐曾不忘。本深木自乔，玉藏山辉光。又如春昼晴，煦风四飘扬。古贤美恕兹，骥步局此场。赵子如古贤，曾不屑名彰。漏咎虽惕劬，晨昏故如常。
赵子銮守顺庆清才有志于古书此赠之·其三
作者：霍韬
朝代：明

皎皎苍玉姿，陟陟郭隗台。孤剑万里行，蛟鼍安在哉。瞿塘万仞深，径仄蒺与莱。仗剑瞿塘侧，虹气刺天来。照映蚕丛隈，习习驱浮埃。转涕满疮痍，嘘枯然寒灰。
赵子銮守顺庆清才有志于古书此赠之·其二
作者：霍韬
朝代：明

皎皎苍玉姿，蟠桂擎瀛洲。凉露降太清，朱鸟时相投。先民有如斯，慊矣夫何求。维尔媲先民，犹期古贤游。吁嗟二气驰，循环互沉浮。驱车轧长途，不瞬轮转周。灼灼玉栏花，涓涓玉沟流。勉勉不早时，兔乌几回辀。耄矣惭蹇予，日昃徒怀忧。
赵子銮守顺庆清才有志于古书此赠之·其四
作者：霍韬
朝代：明

皎皎苍玉姿，袭美慎独幽。君子慎食实，如农祈有秋。过矣已漫漫，兹来复悠悠。松柏摧为薪，逝水几西流。功业说尧舜，泰山云上浮。慎尔苍玉姿，古辙步肯留。自蜀望嵩岱，中峰订同游。沂河问孔津，尔择尔同舟。
送丘知县道隆
作者：霍韬
朝代：明

万里江天挐去舟，美人江北越山留。乾坤宽着男儿脚，湖海谁多廊庙忧。极目莺花迎远旆，塞天星斗豁吟眸。重帏归问真消息，为说尊翁旧破裘。
送二子归四峰兼戒示山中诸子七章
作者：霍韬
朝代：明
体裁：四言诗

天皇丁酉，五月之吉。二子南征，仆夫是敕。渭氏曰都，二子于逖。是尔龄稚，是尔稚识。如彼卵鹪，曾未习翼。如彼孽梧，曾未孽植。乃尔于逖，离训日夕。逖矣行矣，胡不日惕。（一章）日惕则那，尚念尔祖。我肇有家，祖作之祜。祖之肇祀，实维轩辕。载嗣帝喾，实配姜嫄。时维姜嫄，实震后稷。至于公刘，实农家室。我祖启迹，稼穑是职。嗟嗟小子，念尔祖德。（二章）念祖则那，至于霍叔。不克公厥心，贻忧宗室。不克孚厥兄，贼戕肉骨。不克嗣厥世，自诒伊戚。我祖是胤，敢不祖念。我祖是念，曷敢则曰，覆辙是践。敢则不曰，懿德是宪。（三章）是宪则那，祖德则远。去病之勋，子孟之忠，汉臣之选。汉东之谞，翊善不倦。徂唐踰宋，狄污中土。我祖播迁，南雄是处。粤宋之季，南海是旅。我祖南旅，实自担负。嗟我孙子，念祖担负。（四章）念祖则那，岂曰负担。宋元之季，我祖婴多难。我明肇祀，我祖试多难。起家育鸭，人之言曰，是凫鹜氏，实肇有家。起家粥布，人之言曰，是泉帛氏，实肇有家。正统之难，黄贼覆我家。我祖抗贼，是灾我家。贼平旋归，乃复有家。尚念尔祖，茕茕保有家。（五章）尔小子行矣，尚念尔祖。稼穑艰难，勿忘本始。勿忘负担，职力是耻。勿忘粥布，资生之理。勿忘焙鸭，起家之始。勿忘抗贼，家运中否。兢兢视履，毋忝尔祖，尔源尔祉。（六章）尔小子行矣，尔敬尔身。尔视尔听，尔动尔言。勿欺尔心，以辱尔亲。尔脩尔身，循圣训则。尔脩尔身，作世准极。近一家则，远百世式。勿罟尔名，闇焉尔惕，念尔祖德。（七章）
送温学士省亲三章
作者：霍韬
朝代：明
体裁：四言诗

飞飞眉云，遥遥我思。我思伊何，随眉云移。眉云万里，可望不可携。（一章）飞飞眉云，及此秋期。感此秋期，惕我遐私。遐私伊何，我心秉彝。我心秉彝，同心式可推。（二章）飞飞眉云，望望西驰。望云西驰，我心迟迟。眉云驰我心矣，梧凤遗我好音矣。我心迟迟，圣学繄我，缉以熙矣。（三章）
送高明严子之京四章
作者：霍韬
朝代：明
体裁：四言诗

秋飙萧飕，秋江流悠，万里兰舟。驾彼兰舟，言溯上流。兰舟上流，蕙芷馨浮。（一章）我采我芷，言赠之子。我采我蕙，赠子之偑。赠子有行，行馨天庭。赠子之佩，佩馨于京。（二章）我采我芷，秋江之湄。鸥鸟于飞，鹭鹚于飞。彼鸟者鸥，则我忘机。彼鸟鹭鹚，玉雪颉斯。遣遣鹭鸥，偕子驰驰。（三章）我采我惠，秋江之澜。采蕙不盈筐，涉澜不涉滩。涉澜有清浅，涉滩有潺湲。赠子有行，赠子蕙兰。赠子观澜，毋涉潺湲。（四章）
遁斋挽四章
作者：霍韬
朝代：明
体裁：四言诗

勿折我竹枝，勿折我松枝。我松斯跂，我竹斯猗。松跂斯石，遁翁手植。竹猗斯石，遁翁手辟。（一章）勿折我竹枝，勿折我松枝。竹扫流云，松扫流霾。我抚我竹，摇摇我悲。我抚我松，遥遥我思。（二章）勿折我竹枝，勿折我松枝。松根龙蟠，竹枝凤栖。龙之远矣，甘斯年矣。凤之远矣，甘斯年矣。（三章）勿折我竹枝，勿折我松枝。竹荫我遁翁之斋，松蹲我遁翁之池。坐斯斋矣，遥我思矣。浴斯池矣，遥我思矣。（四章）
重过钓台二首
作者：霍韬
朝代：明

古人穷达岂身谋，大舜也陪鹿豕游。突见夷齐对汤武，错描箕颍高巢由。若知饥溺共天下，肯控崔嵬兀敝裘。后世只看名利重，却安渠渎逊清流。中行孔老叹当年，算到先生合是贤。云锁钓矶擎老鹤，水煎腐鼠窥饥鸾。未须申脚动星象，只借清风助化弦。宇宙着身谁立极，古祠松下共忘言。
重过钓台二首·其一
作者：霍韬
朝代：明

古人穷达岂身谋，大舜也陪鹿豕游。突见夷齐对汤武，错描箕颍高巢由。若知饥溺共天下，肯控崔嵬兀敝裘。后世只看名利重，却安渠渎逊清流。
重过钓台二首·其二
作者：霍韬
朝代：明

中行孔老叹当年，算到先生合是贤。云锁钓矶擎老鹤，水煎腐鼠窥饥鸾。未须申脚动星象，只借清风助化弦。宇宙着身谁立极，古祠松下共忘言。
钟石诗七章
作者：霍韬
朝代：明
体裁：四言诗

卓此钟石，砥此中流。伊古鸿濛，伊几春秋。江水流悠，物共沉浮。惟尔孤峙，蟠龙蹲虬。（一章）钟石之蟠，障彼倾澜。云涛之奔，滔天怀山。川谷为陵，丘埠为坑。惟尔孤峙，亦静且闲，亦以无患。（二章）钟石之立，有实无声。趾固地维，亦静以宁。汨彼流泉，亦激以鸣。虽则激鸣，亦犹无情。（三章）钟石之固，玄化为骨。峙之兀兀，仰之崛崛。水流汨汨，舂冲拂拂。日灼火烁，藓缠蜗蚀，迄以无齧。（四章）钟石之高，高不撑天。有桧石之巅，亦染紫烟。有梧石之巅，亦染紫烟。凤来梧栖，亦舞翩跹。鹤来桧栖，亦盟永年。（五章）钟石之友，亦矢靡他。龙虎则迩，道匪我家。象山则迩，迹亦我遐。引望芙蓉，亦映秋霞。青莲云外，江皋蒹葭。（六章）钟石之侧，谁构此室。踞江之皋，宅蟾之窟。饮江潺湲，食松桧之实。爰有朋友，及此凉月。爰奏琴瑟，共听琴瑟，和音无斁。惟山之灵，于予无斁。予于山灵，盟共黄发。谓予不信，有如皦日。山灵予遗，有如皦日。（七章）
铁泉怀贲翁
作者：霍韬
朝代：明

临流卧听声潺湲，铁髓铮铮似有源。可惜桃花三月烂，乱香飘荡出云端。云端流水垂虹下，缭绕尧庄沁石田。回首铁泉成万仞，铁泉春景为谁妍。妍颜照影铁泉流，一度临流一度羞。云鬓变霜心已碎，病躯山外更何求。求友山中得鹿麋，鹿鸣和我铁泉诗。酒酣骑鹿又归去，愁见主人隔翠微。翠微蘸影铁泉晓，一递泉流一递低。花落花开春已迈，可怜泉脉与云齐。
铁泉怀贲翁·其一
作者：霍韬
朝代：明

临流卧听声潺湲，铁髓铮铮似有源。可惜桃花三月烂，乱香飘荡出云端。
铁泉怀贲翁·其三
作者：霍韬
朝代：明

妍颜照影铁泉流，一度临流一度羞。云鬓变霜心已碎，病躯山外更何求。
铁泉怀贲翁·其二
作者：霍韬
朝代：明

云端流水垂虹下，缭绕尧庄沁石田。回首铁泉成万仞，铁泉春景为谁妍。
铁泉怀贲翁·其五
作者：霍韬
朝代：明

翠微蘸影铁泉晓，一递泉流一递低。花落花开春已迈，可怜泉脉与云齐。
铁泉怀贲翁·其四
作者：霍韬
朝代：明

求友山中得鹿麋，鹿鸣和我铁泉诗。酒酣骑鹿又归去，愁见主人隔翠微。
铅山舟次联句赠梁澜石使节广南
作者：霍韬
朝代：明

寒雨零零松色青，水流激石声铮铮。芝兰萍梗恍如梦，玉露蒹葭不尽情。寄语樵云调野鹤，小看溟沼戏横鲸。江干漱蕨凭炉火，明发天南雁影擎。
除夕自省
作者：霍韬
朝代：明

帘外雪花欺两鬓，短檠孤影伴遗编。依稀五十惭知命，光景流连惜往年。舜蹠鸡鸣同梦觉，契夔龙见泽垓埏。非常世运寻常过，驹隙如何盖积愆。
雩峰九章
作者：霍韬
朝代：明
体裁：四言诗

樵云千仞，兀插苍旻。云木森森，云石棱棱。是宜乐只，以游我心。（一章）游心则那，温泉下沸。匪云鲁沂，匪云川逝。雩坛之松，可游以憩。（二章）雩坛则那，云流孤峰。万仞孤峰，万仞孤松。抚抚孤松，乐乃谁同。（三章）谁同游乐，振古闻人，单衣暮春。乘此暮春，沐此熙薰，振古熙薰。（四章）熙薰自南，吹我葛巾。凉我葛巾，悠悠我心。岂云独乐，我有良朋。（五章）良朋偕我，坐松之阴。云深松森，鹤荐清音。我良朋乐矣，鼓瑟鼓琴。（六章）鼓琴鼓瑟，雩云之墟。天飞之鸢，渊泳之鱼。上下听矣，其乐何如。（七章）其乐何如，采桐种竹。桐华斯馨，竹实斯熟。陟我雩峰，饵我鸑鷟。（八章）鸑鷟脩翎，簸云南溟。一声穗城，再声天庭。知鸟之自，雩灵之精。（九章）
霍韬
作者：霍韬
朝代：明
体裁：七言律诗

入眼浮沤见此台，岭南风致自天开。何人两屐松根到，千载孤舟梦里来。枕石老龙三月睡，高冈鸣凤几时回。数株松插崔嵬顶，添片白云添个巍。
题�冈古桥号
作者：霍韬
朝代：明
体裁：七言绝句

罗浮短木横昆崙，铁柱撑云九万春。苍藓石根留鸟篆，一年风雨一年新。
读书溠水何子菊园将归偶咏
作者：靳天颜
朝代：明
体裁：七言绝句

閒却书灯照菊花，乡思聊寄雨前茶。六年来路知多少，今夜客窗明夜家。
东京歌
作者：靳学颜
朝代：明

濯龙门外马车流，谁人不道入青楼。卢家少妇鸣筝坐，逢着春光不解愁。
即事
作者：靳学颜
朝代：明
体裁：七言绝句

片片轻鸥渌水涯，隔溪杨柳是谁家。主人有酒不招客，可惜满林红杏花。
听陈东阜弹琴
作者：靳学颜
朝代：明

逐客经年滞楚乡，萧条两鬓已秋霜。逢人唯奏《思归引》，易水燕山总断肠。
效黄鲁直
作者：靳学颜
朝代：明

一旬三馈浆，十日一栉沐。迫而后能应，希声犹不足。被褐诣谂公，共尔一盂粥。澹然出世情，了了无缚束。因举赵州话，白兆一橛木。瞠目不解答，彼已两无触。作别不作别，黄叶埋经屋。
渭城曲
作者：靳学颜
朝代：明

春风送客渭城西，折柳亭前落日低。骢马渐随尘影没，黄鹂飞上戍楼啼。
燕京暮春歌
作者：靳学颜
朝代：明

三月杨花满御沟，可怜春色亦东流。行人不用多惆怅，鹈渼年年唤白头。
草桥即席寄以腾
作者：靳学颜
朝代：明

旧国春深草似烟，年年此际对离筵。才闻柳外歌三叠，已识尊前路五千。剑阁啼猿梅雨夜，锦江驻马麦秋天。从今莫问西来雁，纵有风翰不到川。
雪中渡焦山
作者：靳观光
朝代：明
体裁：五言律诗

犯雪沙逾滑，乘舟下浅滩。望来千地白，渡尽一江寒。浪捲冰花乱，风摧玉树残。不知征雁起，还向令云看。
寄题刘思正焦山读书处
作者：靳观明
朝代：明
体裁：五言律诗

谁起幽栖兴，能同隐者心。结庐临大壑，开径过长林。几静山云满，帘疏海月深。掩关何所得，钟磬助清吟。
使节还乡为丁应韶主事作
作者：靳贵
朝代：明

手持纶綍过庭闱，忠孝如君两不违。负弩漫劳誇汉节，称觞先喜著莱衣。胎禽引子排云下，老凤教雏向日飞。莫道简书催又别，北山犹胜未能归。
同顾德光陶公辅饮唐良伯一泓清可轩夜归作
作者：靳贵
朝代：明

清可亭中待月迟，风光疑是影蛾池。一尊兴与陶元亮，三绝人怜顾凯之。华烛摇心分暝色，薰风吹爽入吟髭。归来不尽追陪意，梦里犹？席上诗。
同顾德光陶公辅饮唐良伯一泓清可轩夜归作
作者：靳贵
朝代：明
体裁：七言律诗

清可亭中待月迟，风光疑是影蛾池。一尊兴与陶元亮，三绝人怜顾凯之。华烛摇心分暝色，薰风吹爽入吟髭。归来不尽追陪意，梦里犹�席上诗。
和张司马仲湜韵送工部梁主事叔永还南京叔永厚斋阁老之弟予辛未门生
作者：靳贵
朝代：明

岭南人物孰与京，虞廷凤翥非鸿征。未论甲第多豪俊，且说君家好弟兄。君家年少今阿衡，三年不见荆花明。池塘得句仍同被，江海闻歌正濯缨。政成书最谁为首，我亦尝叨称贺酒。德星午夜聚台垣，太史占天曾见否。风光莫恋雨花台，玉京未必多尘埃。试看少传登庸日，也自南都奉诏来。
和王守溪先生独居写怀
作者：靳贵
朝代：明

退直銮坡日己昏，晴天月色照朱门。离愁正自凭诗遣，清乐终难与众论。望重调羹归未遂，情深陟岵梦犹存。何当载酒春风坐，暂借青毡半席温。
夜与孙九峰吏侍论丘深庵太学故事慨然兴仰乃用壁间黎太仆先生韵赠孙
作者：靳贵
朝代：明

空庭坐秋夜，茅塞赖君开。酷暑何方去，秋风此又来。口碑真胜石，心醉不缘杯。雪掩深庵冷，谁当为育才。
宿河西务
作者：靳贵
朝代：明

两宿河西务，离心日几回。望凝天阙近，门讶使车来。寒气著人薄，晴光向客开。明朝须早发，疋马上金台。
寄水西唐居士
作者：靳贵
朝代：明

十亩青山万顷田，春来时放米家船。凤毛更在云霄上，何用蓬壶别问仙。
寄钱君宗允
作者：靳贵
朝代：明

我在红尘君碧山，漫无音信报平安。知君不是忘情者，却为情多下笔难。
寓仁济庄赠何竹逸
作者：靳贵
朝代：明

竹林鹤发翁，迓我南山下。把酒对澄江，相与说禾稼。
寿杨碧川先生叔母
作者：靳贵
朝代：明

莱妻陶母任称贤，曾似夫人乐事全。地隔蓬瀛才一水，眼看簪笏巳三传。儿童也解歌麟趾，天地从教醉鹤年。好酿碧川供寿酒，南薰岁岁醉华筵。
寿王翁守愚
作者：靳贵
朝代：明

故族推严父，名乡得大宾。桑麻三世业，花鸟一江春。老健何烦杖，安居不问津。神仙元有种，子晋是何人。
小传见托冗未果作诗以谢之
作者：靳贵
朝代：明

文逋朱谢苦君烦，祗为疏慵独负言。管仲旧劳知鲍叔，朱清自合传宗元。药炉夜静窥丹母，竹院春暄数鹤孙。还忆江头为别处，淡烟斜日水云村。
席上饮沂侄酒
作者：靳贵
朝代：明

瑞雪从天降，欢声动地来。朔风犹腊鼓，和气巳春台。玉树层层起，琼花细细开。瓮头三白色，与尔且衔杯。
沙道中病足刘美之约同年携酒问之以喉痛不赴戏柬
作者：靳贵
朝代：明

下堂君巳无忧色，辟谷吾非学异方。难觅醉乡嘲跛履，且凭毛颖话中肠。合簪此日真无分，高兴他时尚可偿。漫有尊前好风景，已将诗力让刘郎。
用前韵雨中纪事
作者：靳贵
朝代：明

天公应是起潜虬，故遣风雷振六幽。匝地雨声喧水国，涨天云气失江楼。坐妨耘务忧田父，遍祷神祠走郡侯。顿扫顽云回日驭，令人却忆段公游。
用涯翁韵赠国仪
作者：靳贵
朝代：明

盟在鸡坛未忍寒，世情翻覆见交难。椒花生菜他乡会，桑梓松萝旧日欢。青眼相逢惟子在，素丝无斁许谁看。遥知五马行春地，花满江城月正团。
碧渠诗为李君宗朝赋
作者：靳贵
朝代：明

白云深处有山庄，分得沧溟入小塘。水面雨翻菱叶乱，门前风送稻花香。竹床不作劳生梦，石枕惟藏种树方。愧我素餐无寸补，明农何日共徜徉。
舟至河西务喜而有作
作者：靳贵
朝代：明

兰舟綵缆百夫牵，带月冲风路几千。自计迂疏成底事，敢图温饱愧前贤。千峰似逐孤帆转，一水能随曲岸旋。谁道禁城犹百里，寸心先倚五云边。
读史有感
作者：靳贵
朝代：明

圣王御神器，发政先施仁。井田给饔餐，鸡犬供晨昏。父母视赤子，宁忍一夫贫。囹圄竟空虚，良用教化淳。后人戴黄屋，理道遂因循。刀笔吏作相，法律劳心神。民始自生息，贫富谁能均。㷀独尤可怜，糠秕度秋春。一饱且不遂，七尺安能珍。岂不愧为盗，饥寒诚逼身。县官弗矜恤，法网仍逡巡。彼民何独辜，展转秦复秦。抚卷歌康衢，永怀陶唐民。
赠王君秉哲出宰耒阳时子大化解元方游南监
作者：靳贵
朝代：明

双凫忽飞去，天际羡王乔。客坐青毡旧，贤关玉树遥。湘流环古县，山色入层霄。伫见鸣琴日，弦歌乐事饶。
送仲与立
作者：靳贵
朝代：明

暂违仍拟叙陈雷，忽见新除事可猜。驿路萧条怜远谪，离筵落寞愧迟来。易明任是遭无妄，政美应教诵有台。不久定知还贾谊，别情云树自难裁。
送兰孝先还广陵
作者：靳贵
朝代：明

正好论心又欲行，江风不尽别离情。十年交谊推平仲，一郡才华重长卿。树绕帆樯隔瓜渚，天低睥睨见芜城。相思有意君知否，九曲亭前看月明。
送刘衡仲知浚县
作者：靳贵
朝代：明

朔风寒日送君行，翻觉春阳满旆旌。吏事太丘应有谱，文章小宋亦知名。天连北极郎星近，地入中朝故俗更。不独秉骢膺召易，颂声先喜慰难兄。
送吴君还宜兴
作者：靳贵
朝代：明

才到京华便欲归，野人元不慕轻肥。张公洞口鸥群集，扬子江头鹤子飞。白首最宜藤竹杖，红尘难浣薜萝衣。却思弹铗歌鱼者，俛首依人果是非。
送归德太守张信卿诗
作者：靳贵
朝代：明

黄河之水天上来，孤城归德当其灾。耄倪往往化鱼鳖，官府处处生蒿莱。水头低者已十丈，俯视城中翻作杯。产蛙沈灶乃常事，此民此地真危哉。城边父老泣相语，黄河之水有时去。争如官吏险于河，暴敛强征谁敢拒。鬻男质女尚催科，平地黄河可奈何。黄河不治民不死，若治黄河死更多。传语州民莫怨煎，新来太守才且贤。豺狼敛迹河伯遁，行见击壤歌尧年。
送盛秋亭兼柬吴克温
作者：靳贵
朝代：明

趋庭有梦天应觉，故遣东风送画船。冗我尚逋端友咏，祝君频寄惠山泉。松窗滴露临苏帖，月榭分光校楚编。间过义兴吴季子，相思烦为道悬悬。
题渊明对菊图
作者：靳贵
朝代：明

栗里风光别后诗，清樽独咏晚香时。折腰欲问归来意，只许东篱老菊知。
秋社和朱霅峰韵
作者：韦商臣
朝代：明
体裁：五言律诗

近圃青千叠，遥山碧四围。舟从天际至，觞向雨中飞。残暑蒲葵扇，新凉薜荔衣。更怜天欲霁，返照弄馀晖。
丁氏花园
作者：韦宪文
朝代：明

斜阳车马散，辞客掩柴扉。柳色依吟榻，花香拂钓矶。开尊山气袭，捲幔栋云飞。独有羁怀动，凄凉酒伴稀。花枝骄白社，竹影映青樽。月转初稀席，风来自闭门。深云将树没，独鸟掠泉翻。生态供蓬鬓，陶园倘并论。
丁氏花园·其一
作者：韦宪文
朝代：明

斜阳车马散，辞客掩柴扉。柳色依吟榻，花香拂钓矶。开尊山气袭，捲幔栋云飞。独有羁怀动，凄凉酒伴稀。
丁氏花园·其二
作者：韦宪文
朝代：明

花枝骄白社，竹影映青樽。月转初稀席，风来自闭门。深云将树没，独鸟掠泉翻。生态供蓬鬓，陶园倘并论。
再游白云洞何君载酒于云峰崖念白云主人先友何子明已逝旧□读书处□云室石梯□梁屏榻仍在而云堂观音像则新创也怅然有感赋此
作者：韦宪文
朝代：明

先友何子明，曾此著潜夫。朝见白云悦，夕与白云俱。子明不可作，其人孔氏徒。暇日追前游，风高清兴孤。飞泉丽绝壁，幽赏入蓬壶。寄语游樵者，清樽宜此娱。佛自西方来，人异教亦殊。千载昌黎意，语默与相孚。
别舍弟纯义
作者：韦宪文
朝代：明

白发别良苦，金杯酌莫迟。蜉蝣看世事，松柏问襟期。向子徐游岳，柴桑待解龟。高秋桂花发，万里讯南枝。
宿巴东县
作者：韦宪文
朝代：明

山路沿江得驿邸，巴城俯瞰急湍西。天边楚峤批鸿断，峦上川云罩树低。磷火夜明催犬吠，叶声秋急应猿啼。看诗壁上多磨灭，欲向高崖大字题。
平越道中
作者：韦宪文
朝代：明

野戍荒烟击柝悲，罗施诸部隔山菑。烽墩近路催行骑，松嶂连云护汉旗。迁客自怜边塞略，旅怀多负薜萝期。行行满目荆秦道，白石黄泥起暮思。
泊长沙
作者：韦宪文
朝代：明

落日云流混碧空，苍苍江菼曳霜风。千秋惜贾人何限，一赋哀原气尚雄。溪近寒林闻鵩鸟，岸登平陆见丹枫。满山摇落江声寂，肠断天南野色中。
漫兴
作者：韦宪文
朝代：明

津亭晚色见霞红，马首香浮杜若风。竹浦网收鱼听笛，茆茨烟起鹤翔空。水边露滴兼葭末，篱畔棋残橘柚中。多少旅怀题不得，野桥幽店树重重。
白云洞宴集呈何子明
作者：韦宪文
朝代：明

洞主何年开胜地，故人此日共清歌。石炉缥缈香烟细，云磴纡回王溜多。鹿洞风花瞻具美，兰亭觞咏问如何。嗟予未尽穷源意，空叹年华一掷梭。
襄阳杂咏
作者：韦宪文
朝代：明

两度襄阳策马迟，道逢林叟问遗碑。深藏水底千年出，孰与羊公堕泪时。水边一听白铜鞮，高堰槐阴路欲迷。近郭小儿休拍手，驿亭人向万山西。晋陌山头树色苍，旧时王谢竟茫茫。堤边歌入沧浪水，曲曲游人总断肠。
襄阳杂咏·其一
作者：韦宪文
朝代：明

两度襄阳策马迟，道逢林叟问遗碑。深藏水底千年出，孰与羊公堕泪时。
襄阳杂咏·其三
作者：韦宪文
朝代：明

晋陌山头树色苍，旧时王谢竟茫茫。堤边歌入沧浪水，曲曲游人总断肠。
襄阳杂咏·其二
作者：韦宪文
朝代：明

水边一听白铜鞮，高堰槐阴路欲迷。近郭小儿休拍手，驿亭人向万山西。
阻雨宿一嘉铺杨家
作者：韦宪文
朝代：明

深麓人家四面青，山腰枫影落前亭。鱼游半入田间草，云过偏拖壁上铭。香绕砚池书幌静，水环图画竹门扃。双珠况是堪延客，相对残灯酒未醒。
飞练亭
作者：韦宪文
朝代：明

白兔亭开万仞峰，凄清飞瀑下蟠龙。玉虹远贯撑玄昊，银汉斜拖挂碧松。庐岳晓晖浮石室，樵山秋色泛芙蓉。旧游胜境俱悬梦，秋日停车叹此逢。
题肤功雅奏图
作者：韩□
朝代：明

绣幢绀节映洪涛，铙吹歌成壮巨鳌。天上文昌兼将相，人间武库压萧曹。客缘谢傅雄襟起，帝谓汾阳剑气豪。望去朔方凭锁钥，春风万里拥旌旄。
送张无名读书衡岳兼访邓观察
作者：韩上柱
朝代：明
体裁：古风

平生颇挟尚平愿，五岳名山登欲遍。却惭尘虑未能清，虚说金光徒隐见。吾友张生稔嗜奇，天外蓬壶恍见之。元心遏绝无由会，直向衡山寻紫盖。紫盖彤云万朵浮，若为高步眺神洲。中原指点苍烟合，泰岱嵩恒次第游。经行沅渚饶兰蕙，閒供佩结明幽契。观察邓公吾党豪，夙昔文章同臭味。见君携手当何如，一榻清风意有馀。金台定许能招骏，石室相留暂著书。绝顶祝融谁可到，手翳芙蓉觅真诰。大叫飞鸿且勿回，芳音好为故人道。故人久卧粤江湄，壁上苍龙怨别离。搴帷壮节青云隔，博物芳邻系我思。个中浪迹多元尚，昔日懒残任豪放。煨芋谈深会总奇，为君稳取十年相。相业糠秕讵足论，风流宋玉吐精神。云雨巫山徒幻妄，至今雄藻照犹新。送君行，酌君酒。以尔才华嗣楚骚，芳称到处在人口。上林花树春无边，饱染霜毫纵高手。足踏蓬莱第一峰，九州五岳吾何有。莫笑鹪鹩栖独卑，一丘一壑聊孤守。
丁未闰月望日社集呈诸君子
作者：韩上桂
朝代：明

闰入初秋渐有霜，赤炎无力晚风凉。当轩桐叶微凋翠，隔水荷衣尚带香。越客苦吟声未变，仙郎高咏兴方长。共誇此月原馀日，纵酒閒游不惮狂。京城杂遝隔烟霞，幽赏多归贵从家。兴每到时惟看竹，杯从密处为探花。凉衣拟振凌风翼，曲沼思随历汉槎。为报同游诸学士，朝参早罢莫归衙。苦夏今怜夏早归，悲秋翻喜月全辉。百年能见许多闰，一岁初惊欲授衣。光落银蟾亏复满，辨悬白马是耶非。浮生扰扰知难定，但得深杯好尽挥。
丁未闰月望日社集呈诸君子·其一
作者：韩上桂
朝代：明

闰入初秋渐有霜，赤炎无力晚风凉。当轩桐叶微凋翠，隔水荷衣尚带香。越客苦吟声未变，仙郎高咏兴方长。共誇此月原馀日，纵酒閒游不惮狂。
丁未闰月望日社集呈诸君子·其三
作者：韩上桂
朝代：明

苦夏今怜夏早归，悲秋翻喜月全辉。百年能见许多闰，一岁初惊欲授衣。光落银蟾亏复满，辨悬白马是耶非。浮生扰扰知难定，但得深杯好尽挥。
丁未闰月望日社集呈诸君子·其二
作者：韩上桂
朝代：明

京城杂遝隔烟霞，幽赏多归贵从家。兴每到时惟看竹，杯从密处为探花。凉衣拟振凌风翼，曲沼思随历汉槎。为报同游诸学士，朝参早罢莫归衙。
丁酉京邸守岁
作者：韩上桂
朝代：明

万里辞家客，三年望阙情。阴阳催短烛，丝管入新声。雪重寒庐压，貂残瘦骨惊。遥知故乡处，缕酒到天明。
七夕后一日同黄周士集刘觐国旅馆
作者：韩上桂
朝代：明

昨夜同乞巧，今朝若个多。世情看漶漫，拙性任蹉跎。鹊散桥空断，霞销辇罢过。怪来风雨剧，银汉转生波。
七夕后一日望月姬渡珠海戏赠
作者：韩上桂
朝代：明

宝月辉银汉，瑶华丽绮筵。歌从鸾管合，舞逐綵云翩。小笑浑生艳，回眸尽可怜。偶来依洛浦，人道水中仙。
三仙祠
作者：韩上桂
朝代：明

浮丘去不还，稚川时至止。卖药者韩康，迄今长孙子。
三殿篇效回文体
作者：韩上桂
朝代：明

圣皇建极会中京，屏卫依垣列上营。胜盘蓟郡幽连势，躔接箕分尾著名。定襄通塞横恒霍，漳易流津引海瀛。正朔奉行威外域，政刑颁及化黎氓。黎氓慕指德悬鹄，岳牧怀忱勤贡玉。栖就厦檐托燕雏，照从昏室擎龙烛。鼙鼓消惊罢远烽，驿邮顺命驯殊俗。鸡衔赦诏恩浓濡，鲵静怪涛晴湛浴。湛浴甘泉注液池，氤氲瑞草映霞芝。掞藻仙鸾翔吐色，输图宝马跃呈奇。验数徵贤名世显，占祥协理济川宜。剑履群趋承召毕，椠铅薄业慕龙夔。龙夔典乐调和气，召毕升猷襄盛治。钟鸣中律管扬灰，字制同文经贯义。廱浮璧水汎芹香，阁灿藜光燃杖异。纵衡止说习纯贞，镕铸烦功成美器。美器庭陈错玖琼，良材国集委栌楹。砥砺齐施激重爵，楩楠称任选高荣。祀创明堂崇配飨，虔孚清庙格精诚。紫气辉笼花里阙，绮云丽带日边城。边城屼峙雄楼橹，内郭丛开重殿宇。仙家大概揽千门，月窟深藏迷万户。年年翠柳唤莺归，夜夜閒阶驯鹤舞。传规旧取壮仪形，绵瓞初期仍约鲁。约鲁存心戒数频，煨残惕虑酌弘新。却灾务省阴阳忒，招福应祈夙夜夤。薄费经从供御减，隆基审与故常因。作始嘉符垂宝蔡，乐终吉会应昌辰。昌辰揆景旺逢日，淑节推星中见室。彰令温柔慰力劳，答歌奋跃欢声疾。方神配职效玄灵，哲匠伸能抽技术。唐虞尚体朴含华，汤武遵模文寓质。寓质文明耀汉霄，崇观伟状俨宫朝。鹭立清墀还列佐，鹓陪晓序复班寮。路辇临衢丹轴转，香垆袅篆绿烟摇。误听蝇声惊脱珥，惧安燕寝问司燎。司燎设具张容肃，警铎提醒翻悟速。丝纶涣下汗奔流，纪法疏分轮辏辐。持斧严芟惕恶潜，赐环惠召怜臣逐。垂看旭鉴对幽岩，滋以膏醇沾茂木。茂木枯林春泽回，丰田甫隰暖风来。宥恤敷条捐采榷，宽慈布告缓征催。搆绍堂成储蚤谕，支扶本固脉先培。富利喜游行鼓腹，寿仁跻域乐登台。登台仰祝登佳庆，望阙遥思笃爱敬。陵冈颂拟代嵩呼，洛镐诗赓追藻咏。丞疑夹辅得耆英，莞簟梦熊维嗣盛。膺眷遐龄祐帝神，承庥广祚绥皇圣。
上御史顾公
作者：韩上桂
朝代：明

间气钟名世，君侯信伟人。高标凌物表，逸迹迈时伦。日月扶乾运，风云致主身。一夔谐上治，六翮迥遗尘。瑞许毛为凤，灵知角是麟。明堂张大雅，清庙拭奇珍。盛府题囊日，中原揽辔辰。骅骝先道路，鹰隼厉秋旻。气色霜台满，寒光豸绣新。乘槎经斗汉，仗节出江滨。雨散千山疠，云开五岭春。歌风扬旦奭，采俗美岐豳。雕鹗神元王，驺虞性本仁。每怀存疾苦，至意属经纶。解泽宏疏网，忧时罢算缗。回澜思砥柱，劲节识松筠。谕引相如檄，图仍郑侠陈。迟回望丹阙，沾洒为生民。勋业高题柱，文章老斲轮。江河供浩荡，山岳拂嶙峋。字挟风霜壮，毫濡翰墨匀。陶镕极卢骆，篆画媲周秦。秀色芳条苒，温怀白璧纯。世人昧神理，吾道豁荆榛。调古应难和，德高讵乏邻。风流存特赏，意气为谁亲。玉石纷相揉，淄渑辨独真。审材逢匠石，相马得方歅。礼乐从先进，艰危荷重臣。此生虽近晚，得化本洪钧。家住贲禺县，门连郁水津。耕吟诸葛陇，歌负买臣薪。方朔长难饱，陈平美更贫。赋穷惟弱羽，恨涸有枯鳞。但结山中桂，空惭日下荀。抱长存袜线，问字切根银。滥拟吹竿客，欢同入幕宾。握珠还自照，投璧岂无因。不敢凭张舌，其如藉护唇。风尘甘落落，诱教喜循循。坠露元输海，飞纤讵助岷。高山徒仰止，大道更逡巡。雌伏情犹壮，雄鸣会有神。樗材如可斲，愿付郢人斤。
丙午秋集欧子建象观堂看方渭津黄斗华奕棋赋赠
作者：韩上桂
朝代：明

方生黄生俱荦卓，共抱奇情怀壮略。愿随去病度燕然，更逐伏波誇矍铄。生当太平无可用，精神欲敛犹飞动。时将磊落寄谈锋，几向綵毫示操纵。操纵横生不可穷，耗心复寓一枰中。奕秋先年犹竖子，宋代积薪岂足雄。閒过草堂剧语罢，戏探玉局寻变化。一着沉吟眼欲枯，得意奔横随手下。初疑风雨飒然来，复讶星辰错落开。出神入鬼杳难测，驾虎驱龙势不回。有时绝处逢生路，嵯峨剑阁缘崖度。大都布势爱飞扬，攻掠劫侵犹小数。使我观之心胆堕，耳目应接如不暇。自是天然妙独臻，谁云兵道全须诈。须臾战罢如无有，绝世奇能不在口。徒然大笑向空冥，弄丸讵识宜僚手。即今东北乍风尘，耕者莫给织者频。何不试用谢安石，谈笑风流静海垠。古今共叹不龟药，封侯䌟絖惟所作。孔父当年尚语贤，亦知此意非徒谑。却怜韦曜不知兵，谬为论说置讥评。三分鼎足当时势，附魏攻刘智岂明。愿君相与保此术，左犄石角原不恶。余虽蹇劣犹能随，窃出偏奇输末力。
丙申守岁
作者：韩上桂
朝代：明

岁暮阴阳感慨中，春光摇曳柳条风。那堪物序年年隔，敢谓人情处处同。双眼欲穿愁落日，片云空远断孤鸿。经营事业心终在，怅望寒宵愧此躬。
东夷
作者：韩上桂
朝代：明

高皇拟绝东夷贡，诏令严明重汉官。岂谓犬羊多异志，坐令烽火照长安。委蛇尽日能垂佩，矍铄谁人可据鞍。筑舍只今犹未定，强将肤说答金銮。和戎本自非长策，况复绐和计转疏。兽锦金缯图孟浪，紫泥丹券事空虚。乘槎已断葡萄种，奉节谁传雁帛书。越峤燕云频怅望，将军何以慰踌躇。大将连营十万骑，一时边徼羽书驰。弯弓竞说穿杨易，提队曾无捣穴奇。宝勒雕鞍容易赐，渡河开府未须疑。丈夫勋业酬知己，枉使雄名负鬓丝。猛士长驱出禁林，论功纷欲肘黄金。虚疑翟羽来重译，不见桑黮怀好音。频年输挽迷云尽，属国江山近陆沉。多少谋臣存政府，草茅空抱杞人心。
东夷·其一
作者：韩上桂
朝代：明

高皇拟绝东夷贡，诏令严明重汉官。岂谓犬羊多异志，坐令烽火照长安。委蛇尽日能垂佩，矍铄谁人可据鞍。筑舍只今犹未定，强将肤说答金銮。
东夷·其三
作者：韩上桂
朝代：明

大将连营十万骑，一时边徼羽书驰。弯弓竞说穿杨易，提队曾无捣穴奇。宝勒雕鞍容易赐，渡河开府未须疑。丈夫勋业酬知己，枉使雄名负鬓丝。
东夷·其二
作者：韩上桂
朝代：明

和戎本自非长策，况复绐和计转疏。兽锦金缯图孟浪，紫泥丹券事空虚。乘槎已断葡萄种，奉节谁传雁帛书。越峤燕云频怅望，将军何以慰踌躇。
东夷·其四
作者：韩上桂
朝代：明

猛士长驱出禁林，论功纷欲肘黄金。虚疑翟羽来重译，不见桑黮怀好音。频年输挽迷云尽，属国江山近陆沉。多少谋臣存政府，草茅空抱杞人心。
东征歌四首·其四
作者：韩上桂
朝代：明

騑首朝惊水怪频，三山宫阙峙如银。系来男女知多少，还是秦时采药人。
中夜
作者：韩上桂
朝代：明

中夜意不惬，忧心有万端。盛年虚短剑，壮发凋危冠。草木浑欲脱，干戈殊未安。曲中流水调，凄恻为谁弹。
中秋夕招智公入社
作者：韩上桂
朝代：明

尝时对月每思僧，君是僧家老惠能。破衲补成花褐暖，芒鞋踏遍碧峰层。弥天鸾鹤从栖树，大地琉璃不用灯。驴背好诗今有几，啸声还记虎溪曾。
临高台
作者：韩上桂
朝代：明

临高台，高高入无极，下见闾阎色。清江环似带，细草萦如织。登高客思哀，景物重徘徊。天空一鸟没，日落众星回。秦中宫阙如天上，复道层甍不相让。章台树里隐骅骝，锦石屏中围綵帐。大道何悠悠，高台入望收。东连沧海观，西瞰岳阳楼。交甫江皋逢解佩，汉宫月下暗藏钩。赵瑟初停白露冷，秦筝续奏轻风愁。佳期倏往还，花树共绸缪。汉主初兴数吕窦，昭阳又在长门后。当年宝骑竞繁华，只今野鸟啼清昼。旧台无复春，紫阁渐生尘。蒙茸古时道，惨淡去年人。登高见此长叹息，后庭玉树虚荆棘。一水东流去不回，万山北向知何极。目穷寥廓已多时，依旧秋风扫蕨薇。万古高台同此恨，祇应留与后人悲。
临高台
作者：韩上桂
朝代：明
体裁：古风

清江环似带，细草萦如织。天空一鸟没，日落众星回。秦中宫阙如天上，复道层甍不相让。大道何悠悠，高台入望收。东连沧海观，西瞰岳阳楼。交甫江皋逢解佩，汉宫月下暗藏钩。赵瑟初停白露冷，秦筝续奏轻风愁。佳期倏往还，花树共绸缪。汉主初兴数吕窦，昭阳又在长门后。当年宝骑竞繁华，只今野鸟啼清昼。旧台无复春，紫阁渐生尘。蒙茸古时道，惨淡去年人。登高见此长叹息，后庭玉树虚荆棘。一水东流去不回，万山北向知何极。目穷寥廓已多时，依旧秋风扫蕨薇。万古高台同此恨，祇应留与后人悲。
为罗国博寄赠祝明府
作者：韩上桂
朝代：明

祝先生，尔何用丰城之利器，清庙之鸾刀。割波间之赤鲤，截天外之纤毛。烹鲜久属尝渑口，运斤更值成风手。剖决万事如流泉，霹雳群豪无掣肘。越山苍苍丰水深，先生此日正鸣琴。一曲阳春谁可和，千载钟期知我心。四门博士夙相倚，为说风流尽如此。仙舄何时入帝京，斗边且曳尚书履。
久客
作者：韩上桂
朝代：明

寒花凄断曲，古木翳层阴。万里孤鸿目，三年为客心。地偏春事薄，山暝雾光沉。身世知何定，徒然久滞淫。
云梦歌送方伯胡襟寰公之楚
作者：韩上桂
朝代：明

楚有大泽号云梦，陂塘曼衍间甚众。蘅兰芷茝四时春，日夕波涛奔汹洞。泽国传闻车骑来，鲸鲵鼍鼓声相催。已闪霓旌历长薄，又张云裔过阳台。野火烧天光列缺，金钲动地激奔雷。须臾火烈吼虎兕，戟距磨牙相对起。猛士如云骋格罗，左中髀䯚右达耳。轹罴轶豹抗夷羊，赤电为后天光驶。君侯始下万石钟，绮纨细曳飘轻风。拂须冁齿大笑至，煎熬芳烈臇具供。芍药之羹和翡翠，水精之碗盘雕龙。猎罢飘然厌远游，早时星列已云收。偃旗息火戒猎鼓，极乐毋乃穷千秋。方今天子廑御幸，至德不动风王侯。艺苑高驰明礼囿，歌雍咏勺渥泽优。公亦承流控方岳，职专屏翰功不薄。鄂渚东行照早春，灿烂金章绚城郭。会须一振大王风，解幽散滞存至公。吹嘘草木阳和转，发达耳目心志通。鳏寡孤独俱保养，纲纪法度张天㔣。蒐材礼士猎罴虎，泽及走兽无贫穷。君看江汉甘棠意，祇颂驺虞发五豵。
五石斋听雨
作者：韩上桂
朝代：明

雨声滴沥转淋铃，久旱枯条尽欲青。五石恍攒云外出，半池疑杂涧中听。间支藤枕聊高卧，静掩柴扉且密扃。世事纷纭都不管，床头止有太玄经。
京洛行
作者：韩上桂
朝代：明
体裁：古风

京洛多贵盛，子弟尽轻豪。依倚父兄势，传誇禁闼高。一门三绣节，两族九旌旄。抗礼尚书省，平交左右曹。家满珊瑚树，灯残鸾凤膏。玉梁施翡翠，宝杓酌葡萄。酒酣发巨钟，丝管竞啁嘈。侍女展朱唇，纤声遏云璈。狂来驱赐马，却走南山皋。便欲扬鞭去，因之赴临洮。圣代勤征伐，吾家旧有劳。
京洛行
作者：韩上桂
朝代：明

京洛多贵盛，子弟尽轻豪。千金妆宝剑，八綵缀弓韬。依倚父兄势，传誇禁闼高。一门三绣节，两族九旌旄。抗礼尚书省，平交左右曹。家满珊瑚树，灯残鸾凤膏。玉梁施翡翠，宝杓酌葡萄。金盘赌大掷，枭胜夺珠袍。酒酣发巨钟，丝管竞啁嘈。侍女展朱唇，纤声遏云璈。狂来驱赐马，却走南山皋。便欲扬鞭去，因之赴临洮。圣代勤征伐，吾家旧有劳。
今夕何夕
作者：韩上桂
朝代：明

今夕何夕见春归，今日何日醉春辉。春风春雨知谁在，春草春花踏作泥。已看春阁连春绮，况复春光照春水。春水波流去复回，春英暮落晓还开。有时春尽能相忆，无复春来思更哀。
从军词
作者：韩上桂
朝代：明

朔风劲于箭，朔草枯如漆。万里度居延，尅胜在明日。愿以灶下养，敌彼左贤王。蛇矛轻战斗，龙剑厉光铓。猎猎云旗拥，萧萧边马鸣。临洮三万里，大半受降城。
从军词·其一
作者：韩上桂
朝代：明

朔风劲于箭，朔草枯如漆。万里度居延，尅胜在明日。
从军词·其三
作者：韩上桂
朝代：明

猎猎云旗拥，萧萧边马鸣。临洮三万里，大半受降城。
从军词·其二
作者：韩上桂
朝代：明

愿以灶下养，敌彼左贤王。蛇矛轻战斗，龙剑厉光铓。
伤逝
作者：韩上桂
朝代：明

日月奄其代序兮，伤吾考其何之。指九天以为正兮，就皋繇而陈词。余考平生其皎洁兮，何缁尘之能集。恶若污而易浼兮，善若趋而靡及。行笃信于重玄兮，志惟守乎先服。艺幽兰以待佩兮，俟橘柚乎将实。何彼昏之恣戾兮，纷不知其所仇。嫉吾考之怀正兮，汝何为其好修。执往衅而致咎兮，设机阱以来求。痛灵均之迨祸兮，盛荆棘而靡扫。彼如意之遇酖兮，怪终加乎吕媪。怼矩步俾速蹶兮，彼年亦为之不延。虽诡谋之竟售兮，鉴莫逃乎高天。遗二孽以相厄兮，余九死其何畏。扪余心而靡负兮，任桀犬之群吠。鹰至春而鸠化兮，觉彼目之可憎。薋菉葹之浸茂兮，皇涂惧其秽蓁。曰盍祖诈以阴夷兮，非余心之所忍。余逐禽而范辔兮，终无昧此幽隐。维轻重之在衡兮，揆正义而摅愤。苟余力之既竭兮，经重烬而未泯。余播之而不可兮，覆之又不能。身已付于波澜兮，足复履乎嶙峋。嗟民生之咸固兮，余独坎壈而无凭。
佚题
作者：韩上桂
朝代：明

犹未已，罗浮更孤峙。君从天外访罗浮，韩生相与游。韩生幼君十三岁，时时爱狂醉。袒裼叫跳胡君前，胡君扶与眠。梦里寒泉咽盘石，醒来衣袖带云烟。胡君北行归雁荡，此时儿女俱成长。戏凤乘鸾且未迟，群然共看茅龙杖。
侠客行
作者：韩上桂
朝代：明

千金置一剑，百金置一装。磨砺照秋水，倒映芙蓉霜。少小辞家仕羽林，深心相结轻黄金。提戈远出萧关道，指叱牧马抗南侵。归来论功报天子，赏赐宠幸无与比。夜行不怕执金吾，陷胸何知程与李。偶然调笑过吴姬，信手便碎珊瑚枝。百万缠头一日尽，赌行六博欢相随。君看壮士真夭矫，下视江汉如杯沼。男儿须乘骏马从天行，勿学三尺竖儒空短小。
侠客行
作者：韩上桂
朝代：明
体裁：古风

千金置一剑，百金置一装。磨砺照秋水，倒映芙蓉霜。少小辞家仕羽林，深心相结轻黄金。提戈远出萧关道，指叱牧马抗南侵。归来论功报天子，赏赐宠幸无与比。夜行不怕执金吾，陷胸何知程与李。百万缠头一日尽，赌行六博欢相随。君看壮士真夭矫，下视江汉如杯沼。男儿须乘骏马从天行，勿学三尺竖儒空短小。
兰亭卷为王如水观察题
作者：韩上桂
朝代：明

披图具胜游，缅邈兰亭禊。丹青起妙观，山水俨佳丽。高阁郁崔嵬，崇冈荫松桂。激水泻湍澜，轻云淡摇曳。深春佳气含，凌晨赴江澨。席地竟长筵，临流狎芳砌。丝竹厌喧烦，禽鱼乐幽契。拭目触琳琅，纷携袭兰蕙。属兴竞雕华，敷词吐玄诣。雅望数右军，妙画谁能俪。彭殇未易齐，俯仰悲感系。太傅高卧时，拟结烟霞誓。丹府信可陶，景物明清霁。兴公作赋才，雄情抗川逝。片语刻毫芒，藻云冉流缀。子猷夙嗜竹，值乃修林憩。保志企箕由，冥心探寥际。谢万颇浅浮，飞情尚凌厉。异卉怅鲜荣，青萝指丛翳。献之性寡言，含毫属诸弟。翰墨匪所艰，将尔玄情闭。馀子巧拙殊，各以泻幽滞。罚者十六人，浮白亦其例。杯触荇暂停，酒尽壶仍贳。雅会洽兹辰，馀风扇来世。胜地郁然藏，玄谈讵可继。何日集时流，愿言结芳袂。
兰亭诗
作者：韩上桂
朝代：明

兰亭春已暮，莺燕喜相酬。丝竹虽乏响，雅歌亦悠悠。彭殇诚妄语，俯仰谁能谋。至今怀妙笔，犹复见风流。
再别孙无挠
作者：韩上桂
朝代：明

双剑匣丰城，曾受张华识。一璧藏荆山，亦被卞和得。世之剑璧宁无多，不遇张卞将如何。送君之行无可赠，感激往事扬高歌。君之利器不事磨，君之瑩洁何庸摩。徒然拓落归前道，弃置深山掩绿萝。绿萝绿萝汝本无情物，瑟瑟秋风轻自拂。自从四皓守商颜，久矣豪雄多没汨。饮君酒，送君行。造物甚乳虎，壮者谁能撄。风号万叶震，水激幽涧鸣。饥杀金凤皇，落尽梧桐树。肯杂枳棘林，枉触鸱枭怒。浊洁各有怀，彼此讵相顾。送君之行当日暮，一声白鹤横空度。此调祇可令君知，道上逢人慎勿吐。
再别孙无挠
作者：韩上桂
朝代：明
体裁：古风

双剑匣丰城，曾受张华识。一璧藏荆山，亦被卞和得。世之剑璧宁无多，不遇张卞将如何。送君之行无可赠，感激往事扬高歌。君之利器不事磨，君之莹洁何庸摩。徒然拓落归前道，弃置深山掩绿萝。绿萝绿萝汝本无情物，瑟瑟秋风轻自拂。自从四皓守商颜，久矣豪雄多没汨。饮君酒，送君行。造物甚乳虎，壮者谁能撄。风号万叶震，水激幽涧鸣。饥杀金凤皇，落尽梧桐树。肯杂枳棘林，枉触鸱枭怒。浊洁各有怀，彼此讵相顾。送君之行当日暮，一声白鹤横空度。此调祇可令君知，道上逢人慎勿吐。
再示汝载
作者：韩上桂
朝代：明

呼童且沽酒，沽酒休蹉跎。人生得意且行乐，昨日怨怒今笑歌。六鳌已断鲸星霣，波涛累日将如何。与君饮酒悲天风，人生去住飞秋蓬。江圻突迁虎豹窟，古岸夕徙鼋鼍宫。我无鱼龙之鳞甲，又无雕鹗之羽翼，徒然世路为偪侧。水忌瞿塘陆太行，首尾畏缩将安极。旗亭酒香酩酊时，下视溟渤如杯池。江神莫争子羽璧，负龙蜿蜒何能为。
再送督学陈公
作者：韩上桂
朝代：明

车连连，马延延，金鞍琢削青骢钱。五羊子弟来相送，送君更作江南弄。江南二月桃花妍，枝枝绰约春风前。吴宫细草萦阶绿，水色摇空淡落烟。落烟片片函洲渚，君今驻节在何所。震泽东连海水深，长江一带萦吴楚。江左㔣流世所高，只今年少尽矜豪。虎丘寺下埋龙剑，阊阖城头照宝刀。庾岭梅花几树新，东风吹遍万家春。千年礼乐存宗器，一代文章老斲轮。斲轮尽属雕龙手，经略东南复何有。向来杼轴几能存，此日疮痍君知否。
再饮卢少德宅
作者：韩上桂
朝代：明

献岁春风初试暖，丹洞琪花开欲满。细草萦裾去复连，游丝绕树吹难断。主人美酒具葡萄，杯倾明月共酕醄。锦帐横开将十里，华筵势压三山高。满堂珠履翕然集，外厩骅骝喧枥槽。此时余亦承招致，手撚花枝当坐次。荏苒幽兰欲袭人，缤纷桃蕊如生媚。但愁银箭易轻浮，岂惮金尊骤狂醉。一石淳于始尽欢，三杯李白犹为未。各欲怀珠取照连，不须灭烛生嫌忌。紫萼还凭绿叶扶，青鸟尚作昆崙使。须臾客散主亦倦，愿借层轩留别院。两地欢情难具陈，连枝乐事真堪恋。愿同牛女岁经过，不羡雨云倏隐见。世事纷纭讵可论，往时遇合转销魂。兰怀幽性留前砌，桃逐狂风别故源。绿珠尚动季伦怨，樊素终孤白氏恩。后庭歌舞休相问，沉醉空须索碧樽。
冬夜同余承采张闰生罗幼良无极诸子集张约之斋中得一先韵
作者：韩上桂
朝代：明

冻杀疏林断野烟，一天孤月未成圆。诗非我辈谁当咏，话入寒更拚不眠。星聚厌烦朝史奏，烛残虚想阁藜燃。千秋偃蹇容相狎，肯信乾坤独有权。
出匣中剑弹示李九倩
作者：韩上桂
朝代：明

一别荆轲去，匣尘埋至今。为君重拂拭，飋飋动龙吟。
出都门柬区用孺太史
作者：韩上桂
朝代：明

恻恻复恻恻，游子遵道侧。往路阻且遥，天长杳何极。海燕既先翔，孤鸿从后发。我欲挟之还，相将赴南越。宇宙邈难托，星辰看渐驰。故园有丛菊，可以泛瑶卮。碣石高嵂屼，黄金空自悬。昭隗不可见，骏骨几能存。故人有深意，强欲止我宿。绨袍不耐寒，青精久未熟。雄剑闭长匣，隐隐作龙鸣。大德尚莫报，睚眦何由平。落叶辞高树，飘飖离本根。客心郁若结，仓卒思旧恩。鲁酒虽云薄，饮之不能盈。忧怀有万斛，未酌心先酲。握别更何言，幽芳挺孤植。后会讵可常，努力崇明德。
初夏同汤中允嘉宾黄仪部贞父张民部孟奇刘民部元定米明府仲诏沈虞部季彪徐兵部鸣卿毕秘书孟侯邓兵部玄度蔡兵部敬夫李孝廉伯远刘孝廉百世集草桥赋诗效骆体
作者：韩上桂
朝代：明

北阙晴霞绕，西山爽气来。车尘纷郭市，花影傍郊台。入夏薰风试，辞春落絮催。谁人怀雅尚，何处骋新裁。新裁属桂苑，雅尚存兰坂。燃藜志独勤，拄笏心常远。且听蝉鸣初，勿愁莺唤晚。遂拟逐邹枚，相将挟刘阮。阮饮何如刘，枚文亦似邹。琼瑶堪并照，鸾鹤可为俦。珠小随星聚，蝇微附骥游。便应疏礼法，敢谓厕风流。流深透寒沼，丛薄间疏筱。胜事草桥边，逸兴云林表。驱车尚患迟，策驷休嫌杳。景物颇同吴，风色常如晓。晓意在潜鳞，知心付绿蘋。丹花纷满把，芳味暗沾唇。共问土城迹，难寻野渡津。颓基留怆念，宿莽迥清神。神游九州隘，念决秋毫界。秘理搜根荄，虚襟消芥蒂。楚骚盛怀芳，齐谐多志怪。偶谈岂用伸，就奕何妨败。败英起扑衣，密柳暗藏扉。挂瓢思任性，抱瓮羡忘机。日夕牛羊下，烟沉鸟雀归。群公犹致恋，贱子欲何依。依依良有以，矫矫私自喜。获遇李君车，愿进张良履。不誇簪绂随，但歆色笑迩。冀北蹇从鞭，司南迷可指。指喻论难穷，圜连辨莫终。彭殇宁异岁，鹏燕共乘风。过去应成幻，将来岂尽空。异时一念至，幽思满怀中。
初夏饮汝载宅限韵
作者：韩上桂
朝代：明

暑气随云薄，荷香藉雨添。新瓜擎荐短，轻芡跨盘尖。棋局随方就，牙筹信手拈。时闻有高论，得似水精盐。
别刘参藩觐国之任武昌
作者：韩上桂
朝代：明

校文曾许共燃藜，宝剑将分思倍凄。好士定容鹦鹉赋，采芳还惜鹧鸪啼。洞庭波阔天真远，巫女云高日未低。赤芾早誇藩岳贵，相思知不隔云泥。
别刘觐国时初成进士
作者：韩上桂
朝代：明

携来双龙精，并是丰城物。雄者干青云，雌者藏秘室。显晦虽异趋，精神原共匹。风雨一夕来，悲鸣如自失。茂先旧有言，神物终当合。处则为卞璞，出则为璠玙。贵贱有时别，精光永不渝。再刖非所叹，雕琢深足虞。大物戒小用，盛德贵若愚。愿言珍廊庙，毋为佩环需。登高易为呼，润下易为泽。丈夫际风云，水击恣远翮。温饱何足言，所志在驱策。盛业绘云台，馀辉留竹帛。努力副明时，敢以效肝鬲。
别刘觐国时初成进士·其一
作者：韩上桂
朝代：明

携来双龙精，并是丰城物。雄者干青云，雌者藏秘室。显晦虽异趋，精神原共匹。风雨一夕来，悲鸣如自失。茂先旧有言，神物终当合。
别刘觐国时初成进士·其三
作者：韩上桂
朝代：明

登高易为呼，润下易为泽。丈夫际风云，水击恣远翮。温饱何足言，所志在驱策。盛业绘云台，馀辉留竹帛。努力副明时，敢以效肝鬲。
别刘觐国时初成进士·其二
作者：韩上桂
朝代：明

处则为卞璞，出则为璠玙。贵贱有时别，精光永不渝。再刖非所叹，雕琢深足虞。大物戒小用，盛德贵若愚。愿言珍廊庙，毋为佩环需。
别唐司韶御史
作者：韩上桂
朝代：明

秣陵泊舟风雨夕，长江滚浪摇空碧。双龙幻影作笛吟，潜身匣里挂高壁。此时与君正相闻，手濯金砚斗雄文。万丈虹光不可散，化入寒霄结阵云。年来君已早得意，阁间夜夜青藜气。出乘骢马按京营，霜威栗烈人俱避。顾我萧然一敝裘，布衣不肯干王侯。幸有绨袍时见恋，载酒平原续旧游。游情已倦且归去，大雨经旬势如注。若过维扬古渡头，开匣祇防孤剑怒。
别如水王公
作者：韩上桂
朝代：明

别绪不可道，愁心枉自持。感公磊落意，少致胸中词。男儿挟愤惋，不独饥渴私。羽翼恨弗长，放志欲何之。忆昔少年日，飞腾窃自期。白起小竖子，终军黄口儿。破赵未足齿，请缨空博嗤。努力事雕琢，振足效驱驰。负薪诚黾勉，挂角顿忘疲。思窥三略秘，拟集九流奇。伦类数见推，纵横迈等夷。将翻雕翮疏，肯学燕栖卑。此意竟何为，风尘久自疑。空存肮脏骨，莫辨虎羊皮。射策阻不报，握芳知赠谁。蹉跎三十载，浪迹越江湄。貂敝鹑仍结，金空囊欲垂。触首罾缴碍，曳履雌黄随。同学宁倾耳，居高讵俯眉。泣枯怜鲋涸，敝策怪骀迟。我公浏远览，晋接耀光仪。道德余夙仰，风流世所师。饮我甘露醴，映我鹓鸾姿。白日驱潜魅，青天跃绛螭。似珠求合浦，如桂拂瑶池。自喜占星聚，何知伤路岐。朝凭蜃海阁，暮拥雍州骑。秦越逾万里，幽兰徒见思。大臣赴功业，崎岖岂所辞。空怜杕杜弱，莫靠甘棠孳。意苦词弥涩，忧多步雅危。平生少知己，况乃悲春离。病马犹思策，枯条且欲披。终当奋长剑，不负信陵知。
别瑞川黄先生
作者：韩上桂
朝代：明

当年意气重河汾，少小辞家问字勤。玄水一珠逢象罔，丰城双剑吐龙文。舟从故里迷寒浦，日落秋山惨暮云。鲁国书生优礼乐，几时同谒圣明君。
别董叔远随刘参知入楚时余北上
作者：韩上桂
朝代：明

新书繁露几时成，郢曲翻誇白雪明。调以埙篪能共应，剑分干莫不须惊。浮湘拟结灵均佩，对月深酬庾亮情。策蹇有人方旅食，可无雁信慰平生。
别蒙惟易欧阳兴善归南海
作者：韩上桂
朝代：明

西北多浮云，摇曳过城阙。远接江上山，近映杯中月。月色正朦胧，天风仍觱发。归道叹悠长，常恐芳华歇。芳华念故园，春草忆王孙。高屏横翠嶂，远树澹孤村。漱石厉其齿，枕流涤烦喧。故人音信杳，谁共对清言。清言怀彼美，室远心则迩。一为蒙庄生，一为欧冶子。利器既鲜俦，逍遥托万里。同志不同归，相思付兰芷。
别钱受之
作者：韩上桂
朝代：明

丈夫涉世间，出处各有以。百里曾饭牛，公孙先牧豕。渭水有时兴，桐江竟不起。出者乘云龙，处者耽玄旨。性定讵能移，情真固难改。子抱干将奇，利器谁与比。屠龙偶未酬，剸犀终可拟。予也枯槁姿，癖意在山水。羝羊数触藩，朽樗何用尔。组绂既无缘，烟霞任栖止。便汎五石匏，将蹑东郭履。异时倘相寻，或在吴门市。
区生山水图歌
作者：韩上桂
朝代：明

咄咄底怪事，半壁起风涛。周遭仅盈尺，常函万仞高。日足森森海雾红，形势大类扶桑东。崩厓古树摧欲死，点缀草石俱天工。吁嗟画工有此大奇手，又何必攀藤缘磴探泽薮。
南归
作者：韩上桂
朝代：明

曾携彩笔干星象，拟就甘泉谒圣明。白璧几投人易老，黄金虚索骥空鸣。扁舟夜出燕山远，渡海南还岭树平。自是游人爱秋色，不妨留滞结芳蘅。
即事送杨主簿
作者：韩上桂
朝代：明

深冬寒雨沾庭树，马首看君催欲去。路上泞滑不堪驰，惊鸦几点啼将暮。北走荒原料少人，野店清酤可壮神。昔时嵇阮今何在，咫尺黄垆隔碧津。劝君莫数中朝彦，后来骏足如飞电。不信冬残春又回，清溪绿玉抽长线。
古怨
作者：韩上桂
朝代：明

九月秋高天气凉，玉壶迸水更漏长。孤灯不剪兰缸冷，新月斜函翠幌光。深夜沉沉望风色，银汉迢迢杳难即。梧桐树上怯双栖，萏菡池中羞比翼。惨淡铅华秋复秋，婉转屏帏愁更愁。班姬此日题纨扇，卫女当年怨柏舟。不堪念此意辛苦，愿学秦箫逐凤游。
古怨
作者：韩上桂
朝代：明
体裁：古风

绝代华容子，灼若桃与李。精采逐云流，下映千江水。秀色鲜黄金，朱唇间皓齿。哀响不胜情，曲终还自起。夫婿早远行，频年戍边鄙。家中有姑嫜，又无弟与姊。伏侍具欢娱，出入屏玑珥。常恐阴风至，霜露凋兰芷。渴饮醴泉浆，饥餐桂树蕊。被服常矜持，艰难无与比。芙蓉漾清漪，鸳鸯戏中沚。物性各有常，予美独亡此。
古怨
作者：韩上桂
朝代：明

绝代华容子，灼若桃与李。精采逐云流，下映千江水。秀色鲜黄金，朱唇间皓齿。就月写瑶琴，因风调玉指。哀响不胜情，曲终还自起。夫婿早远行，频年戍边鄙。家中有姑嫜，又无弟与姊。伏侍具欢娱，出入屏玑珥。常恐阴风至，霜露凋兰芷。渴饮醴泉浆，饥餐桂树蕊。被服常矜持，艰难无与比。芙蓉漾清漪，鸳鸯戏中沚。物性各有常，予美独亡此。
古意
作者：韩上桂
朝代：明

天地任玄虚，山川总阒寂。人生喜恬淡，百事强汨溺。晨起逐车尘，入暮驻銮轼。宾客会高堂，纷然据华席。酒酣发巨钟，丝管周相易。赵舞袖徘徊，燕歌声络绎。椒醴腐中肠，荤臊不可食。清性日消除，浓心时剥蚀。湍际少停鳞，风林无定翼。金火终煎然，老死同沟洫。徒为世上人，扰扰竟何极。上士守安闲，湛心常湜湜。所以完天然，匪尔竞容饰。吁嗟黄绮徒，吾将以为则。
叹
作者：韩上桂
朝代：明

生年谁满百，忧病每相寻。鸿雁差池意，江湖岁月心。猿吟凄别曲，客泪滴清砧。万事悲歌里，丘中有特琴。
叹
作者：韩上桂
朝代：明
体裁：五言律诗

鸿雁差池意，江湖岁月心。猿吟凄别曲，客泪滴清砧。万事悲歌里，丘中有特琴。
吁哀
作者：韩上桂
朝代：明

涉冬背秋兮，草木黄落。道行江峡兮，山川寥廓。忽闻讣哀兮，震欲摧魂。有考而弗迨养兮，胡庸厥身。托轻篮以宵奔兮，继之以驰骑。复敝策而弗前兮，步嵚岑而愿至。余马蹇余足罢兮，几颠陨而莫憩。涕滂沱以交洒兮，目淫淫而靡乾。声哽咽以悽楚兮，气郁结其若吞。面垢墨以骇瞩兮，骨槎牙而凋残。夜吁枕而弗寐兮，昼饮泣而不能餐。愿从余考于杳冥兮，惧前愤之未释。眷北堂之悴萱兮，苟存生乎朝夕。仇力壮而难克兮，觉烦惋之填胸。据三窟以自庇兮，顾执获之无从。守余志以终效兮，冀凶毒之有穷。天道若昧兮，网疏无失。畴宿美而弗宣兮，畴袭昏而弗削。愚公之移山兮，靡贰厥诚。精卫之衔木石兮，东海扬尘。贞苟操而未变兮，何病力之绵也。捐余躯以就之兮，求无负于涕之先也。余骛险以申志兮，众口狺而吠余。曰胡修怨于既往兮，不隐嘿以宁居。余知冒刃之衔伤兮，悲思而不可遏也。毕余诚而下陨兮，其犹愈夫枉之活也。余倖生亦既久兮，何缠牵而弗割也。知濒死而奋触兮，祈以致帝之罚也。乱曰：猿猿之慄，履霜枝兮。手荓怒虿，螫弗疑兮。天不可测，吾虔以俟之兮。
同刘觐国民部过苏汝载芘隐楼五石斋
作者：韩上桂
朝代：明

芘楼小隐旧相求，此日停车兴倍幽。剩有一床容偃卧，更馀五石任迟留。壁间蠹简吾将老，海内苍生尔独忧。辛苦山涛能雅量，暂从嵇阮故林游。
同李元锡登荻港凤山绝顶适孙仲藻后至
作者：韩上桂
朝代：明

盘谷纡千转，欹岩矗万层。贾馀堪一往，乘兴更谁能。岁尽木叶脱，天高霜气凌。时闻有凤啸，或者是孙登。
同李长度甘士圣游石佛寺
作者：韩上桂
朝代：明

石崖古佛依石搆，丈六金身传已旧。庄严半现露两肩，璎珞斜悬文似绣。两旁险磴列诸天，跨象乘狮据岩窦。恒河沙数谁能名，百千万亿载无漏。侧径盘桓到上头，攀援可出石佛后。游人逐队嬉相从，前颠后堕迫常凑。旋转何如蚁磨随，喧豗更似鼠穴斗。蠹梁屼峗靡敢缘，飞削往往牵衣袖。隙孔如堪任足扪，摩挲滑腻不能受。欲退转视已怵魂，稍前首与膝相叩。最苦形骸夙碍肥，却羡绝粒偏宜瘦。余辄贾勇试先登，甘生后至超吾右。长度须长数藉身，以手上拂如龙吼。当险时呼一助予，平步却誇容吾骤。咫尺翻函九折艰，远势恍接流云岫。不因险阻易生愁，转觉幽怀缘逗遛。尘路驱驰不暂停，稍暇偶过耽美昼。共惊佛力广无边，怪象幻出非常觏。何时浪迹学无生，诃林数诣持清咒。
同梁元珍万伯文诸子社集粤秀山
作者：韩上桂
朝代：明

钟声远出碧云间，千载荒台尽日閒。剩取酒杯浇白社，不妨词赋媚青山。桂枝荏苒幽堪结，鹤羽飘飖逸可攀。平地丹梯怜咫尺，朝寻石磴暮能还。
同游李将军园订得桑字
作者：韩上桂
朝代：明

别墅平开半夕阳，招携犹得续春光。攀崖为觅山中桂，鼓瑟谁弹陌上桑。竟日雄谈挥茗椀，有时高卧据绳床。预知裘马豪华地，纪胜兼誇翰墨场。
同游李将军园订得桑字
作者：韩上桂
朝代：明
体裁：七言律诗

别墅平开半夕阳，招携犹得续春光。攀崖为觅山中桂，鼓瑟谁弹陌上桑。竟日雄谈挥茗碗，有时高卧据绳床。预知裘马豪华地，纪胜兼誇翰墨场。
同苏汝载泛海怀吴光卿
作者：韩上桂
朝代：明

与子散发卧沧洲，江间水急浸黄牛。鹭蹴已见白浪破，鳌坼欲逐青山浮。云气淋漓图画湿，天光闪铄金银流。欲将瑶草寄不得，徒然怅咏蒹葭秋。
同诸子饮星岩宿三元阁
作者：韩上桂
朝代：明

深冬万壑寒，七星峭而瘦。曲洞隐苔文，芙蓉屈作绣。追忆前月来，龙宫泻飞溜。曾未逾□□，□枯卉亦皱。肃气袭衣裾，天高垂广宙。吾侪六七人，穷幽石可叩。钟鼓声交扬，钧天听者骤。日暮宿巍楼，恍闻神女嗽。被薄夜少眠，阳台路中逗。咿喔金鸡鸣，微霞生远岫。发短不须栉，弹棋耐清昼。胜负各洒然，众归余独后。㗲破玉虹洲。
同郭朝谔刘觐国诸兄饮潘明叔席是日洗鹏翼还南海
作者：韩上桂
朝代：明

三山宫阙郁岧峣，濩落空惭五石瓢。上客已归南海去，故人初散紫宸朝。瓜浮玉井香先袭，水落金盘冻未销。取醉不妨分掌液，帛书犹得到渔樵。
同陶逸则闵景倩袁愿良马汉宗马仲信严可远社集许驸马宅得明字
作者：韩上桂
朝代：明

主家台馆接蓬瀛，环佩珊然若有声。玉椀乍擎寒欲慄，石屏深照净如明。异材况集东南美，神剑未辨雌雄名。盟坛藻思堪谁助，顾见锦云天汉生。
同陶逸则闵景倩袁愿良马汉宗马仲信严可远社集许驸马宅得明字
作者：韩上桂
朝代：明
体裁：七言律诗

主家台馆接蓬瀛，环佩珊然若有声。玉碗乍擎寒欲慄，石屏深照净如明。异材况集东南美，神剑未辨雌雄名。盟坛藻思堪谁助，顾见锦云天汉生。
听何与洁吹箫
作者：韩上桂
朝代：明
体裁：古风

临高台兮几弄，逐丹霞兮上飘。哀响入微兮意未已，激流风兮杳不知其所止。松韵高岩兮泉流涧底，漱冰肠兮洗烦耳。东家戍妇兮泪沾衣，西家荡子兮行不归。听之一曲犹未罢，中绝复起兮缭绕梁榭。夜既阑兮香既残，拥云髻兮约双环。秦嬴已去不复返，徒有凤曲留人间。
听何与洁吹箫
作者：韩上桂
朝代：明

若有人兮吹玉箫，音婉转兮思寥寥。临高台兮几弄，逐丹霞兮上飘。哀响入微兮意未已，激流风兮杳不知其所止。松韵高岩兮泉流涧底，漱冰肠兮洗烦耳。东家戍妇兮泪沾衣，西家荡子兮行不归。何处箫声绕长怨，霜露凛凛侵人肌。听之一曲犹未罢，中绝复起兮缭绕梁榭。无恨怨兮早朝，最好动人兮清夜。夜既阑兮香既残，拥云髻兮约双环。秦嬴已去不复返，徒有凤曲留人间。
听笙亭
作者：韩上桂
朝代：明

缑山曾一弄，仙响更寥寥。到此聆清吹，重瞻鹤羽飘。
呈大方伯蔡公
作者：韩上桂
朝代：明

盛世慎蕃屏，选建重明德。东粤滨海隅，虽远承北极。驿道通百蛮，租税供上国。广荫藉棠阴，四民待食息。美哉蔡公贤，出入虔其职。帝命长庶侯，俾作下土式。申甫广周基，邴魏维汉室。钜任今正同，芳猷均可则。罗浮称佐命，屹峙东南隅。高峰临众壑，瞻望岂可踰。公今位方岳，巍峨与之俱。十郡待经略，群司禀令模。上答天朝意，下为万姓趋。愿言施云雨，崇朝遍广区。群生咸饮润，万木且回枯。居高泽易注，舆情信不孤。治国尚无为，烹鲜贵不扰。体以静乃宁，器惟矜故小。我公量素宏，襟怀函浩渺。应卒务用閒，大知戒私巧。真意格豚鱼，淑风拂百草。饮醇欢欲忘，饫德情如饱。匪直制机宜，可以养寿考。异时入作朋，冈陵永不老。贲禺有丛桂，托根青嶂旁。石削枝从古，烟迷色更苍。空谷谁相问，幽花祇自扬。公来拟招隐，攀条揽其芳。湛以甘棠泽，洒以清风凉。岂期寒陋质，得奉君子光。蟠木犹成器，焦材且奏良。长当供佩结，庶可比琳琅。
呈大方伯蔡公·其一
作者：韩上桂
朝代：明

盛世慎蕃屏，选建重明德。东粤滨海隅，虽远承北极。驿道通百蛮，租税供上国。广荫藉棠阴，四民待食息。美哉蔡公贤，出入虔其职。帝命长庶侯，俾作下土式。申甫广周基，邴魏维汉室。钜任今正同，芳猷均可则。
呈大方伯蔡公·其三
作者：韩上桂
朝代：明

治国尚无为，烹鲜贵不扰。体以静乃宁，器惟矜故小。我公量素宏，襟怀函浩渺。应卒务用閒，大知戒私巧。真意格豚鱼，淑风拂百草。饮醇欢欲忘，饫德情如饱。匪直制机宜，可以养寿考。异时入作朋，冈陵永不老。
呈大方伯蔡公·其二
作者：韩上桂
朝代：明

罗浮称佐命，屹峙东南隅。高峰临众壑，瞻望岂可踰。公今位方岳，巍峨与之俱。十郡待经略，群司禀令模。上答天朝意，下为万姓趋。愿言施云雨，崇朝遍广区。群生咸饮润，万木且回枯。居高泽易注，舆情信不孤。
呈大方伯蔡公·其四
作者：韩上桂
朝代：明

贲禺有丛桂，托根青嶂旁。石削枝从古，烟迷色更苍。空谷谁相问，幽花祇自扬。公来拟招隐，攀条揽其芳。湛以甘棠泽，洒以清风凉。岂期寒陋质，得奉君子光。蟠木犹成器，焦材且奏良。长当供佩结，庶可比琳琅。
呈王如水观察
作者：韩上桂
朝代：明

名流天下王安丰，简要常操雅望崇。最绩屡登廉访使，褒书频诏大明宫。提衡郡国低昂审，执法东南节制雄。圣主恩深劳问俗，凭君为奏二南风。礼罗温石集群才，阁似平津倚汉开。再刖自怜和氏璧，七年谁识豫章材。幸依牛斗占灵气，愿藉鸾皇作令媒。清宴几时容授简，雪篇吾欲和新裁。
呈王如水观察·其一
作者：韩上桂
朝代：明

名流天下王安丰，简要常操雅望崇。最绩屡登廉访使，褒书频诏大明宫。提衡郡国低昂审，执法东南节制雄。圣主恩深劳问俗，凭君为奏二南风。
呈王如水观察·其二
作者：韩上桂
朝代：明

礼罗温石集群才，阁似平津倚汉开。再刖自怜和氏璧，七年谁识豫章材。幸依牛斗占灵气，愿藉鸾皇作令媒。清宴几时容授简，雪篇吾欲和新裁。
呈番禺黄父母兼致寿意
作者：韩上桂
朝代：明

我侯挺灵秀，照灼鸾凤姿。爽气凌冰碗，清风拂翠枝。跃迹起闽海，振翮扬天池。扶摇几万里，燕雀谁能知。试宰工奇制，锦色光陆离。并剪连云落，庖刀应手披。剖奸常凛烈，保民用矜慈。精意豚鱼格，醲恩雨露滋。敷政未期月，舆诵已交驰。闲来叶清奏，流水引朱丝。纳善如匪及，采葑讵下遗。何因承宇荫，长此奉光仪。六鳌戴神屿，随波到八闽。壶公留胜概，绝壁削嶙峋。宫阙金银映，依稀琼岛春。灵光招羽客，閒秀复生申。凫舄翩初举，流辉向海滨。身虽尘务集，意与青霞亲。八桂贲禺盛，五羊瑞石湮。公来重访古，兴至洽群宾。节届初冬月，丹胎已满辰。卿云低绚席，香气绕经旬。汉苑金茎直，瀼瀼露正匀。会当承宠泽，清班缀紫宸。
呈番禺黄父母兼致寿意·其一
作者：韩上桂
朝代：明

我侯挺灵秀，照灼鸾凤姿。爽气凌冰碗，清风拂翠枝。跃迹起闽海，振翮扬天池。扶摇几万里，燕雀谁能知。试宰工奇制，锦色光陆离。并剪连云落，庖刀应手披。剖奸常凛烈，保民用矜慈。精意豚鱼格，醲恩雨露滋。敷政未期月，舆诵已交驰。闲来叶清奏，流水引朱丝。纳善如匪及，采葑讵下遗。何因承宇荫，长此奉光仪。
呈番禺黄父母兼致寿意·其二
作者：韩上桂
朝代：明

六鳌戴神屿，随波到八闽。壶公留胜概，绝壁削嶙峋。宫阙金银映，依稀琼岛春。灵光招羽客，閒秀复生申。凫舄翩初举，流辉向海滨。身虽尘务集，意与青霞亲。八桂贲禺盛，五羊瑞石湮。公来重访古，兴至洽群宾。节届初冬月，丹胎已满辰。卿云低绚席，香气绕经旬。汉苑金茎直，瀼瀼露正匀。会当承宠泽，清班缀紫宸。
呈观察景醇刘公
作者：韩上桂
朝代：明
体裁：古风

平生意气为谁剖，满腹幽怀不出口。生长荒崖阅岁华，久分栖迟付林薮。徒掩芸编避蠹鱼，试探石鼓馀蝌蚪。风骚直起屈宋前，雅颂未甘曹阮后。乘风破浪思无穷，树德立言心不朽。千金壮技莫屠龙，三岁甫田但存莠。蠖伸或贾后生谗，雌伏便邀时辈诟。惭如季子敝貂裘，困似敬通亲井臼。忧侵岂藉背树萱，病瘠俄惊肘生柳。金溪王公雅望崇，藻识昔曾逢此叟。藻才竟许赋三都，雅调独推藏八斗。合浦光探明月珠，太华鲜摘如船藕。剑开干莫定雌雄，骏索骅骝遗牝牡。钻肉欢从付羽毛，洗瘢幸尔捐瑕垢。屣倒中郎折节恭，樽倾北海忘年友。别绪将凄面却难，硕德不报颜何厚。公今奉节佐边猷，白日金章辉紫绶。论德何妨孔李通，比姻况复王刘旧。玉贝光华世所珍，黄钟大韵人从扣。游刃翻知合舞奇，运斤信属成风手。夙誇炙毂等龙雕，顿惊幼妇析辛受。范叔犹怀一饭恩，聂政岂为千金寿。任将沟断惜牺尊，肯道苏馀厌刍狗。爱护敢同帐里书，抵掷讵覆家中瓿。文从羲画究三三，术向齐侯陈九九。萧瑟谁知庾信愁，支离勿问哀骀丑。寻常拱把未应无，赤札丹砂惟所有。葳蕤倘逐凤凰飞，奔趋未失牛马走。谬矜险语淅矛头，祇效微吟吹剑首。幽谷寒条久未荣，春来或可吹嘘否。
呈观察景醇刘公
作者：韩上桂
朝代：明

平生意气为谁剖，满腹幽怀不出口。生长荒崖阅岁华，久分栖迟付林薮。读书颇欲演三车，问字几能窥二酉。徒掩芸编避蠹鱼，试探石鼓馀蝌蚪。风骚直起屈宋前，雅颂未甘曹阮后。乘风破浪思无穷，树德立言心不朽。虽然水击恣鹏抟，岂知兔脱徒株守。千金壮技莫屠龙，三岁甫田但存莠。蠖伸或贾后生谗，雌伏便邀时辈诟。惭如季子敝貂裘，困似敬通亲井臼。忧侵岂藉背树萱，病瘠俄惊肘生柳。金溪王公雅望崇，藻识昔曾逢此叟。藻才竟许赋三都，雅调独推藏八斗。合浦光探明月珠，太华鲜摘如船藕。剑开干莫定雌雄，骏索骅骝遗牝牡。钻肉欢从付羽毛，洗瘢幸尔捐瑕垢。屣倒中郎折节恭，樽倾北海忘年友。别绪将凄面却难，硕德不报颜何厚。公今奉节佐边猷，白日金章辉紫绶。论德何妨孔李通，比姻况复王刘旧。玉贝光华世所珍，黄钟大韵人从扣。游刃翻知合舞奇，运斤信属成风手。夙誇炙毂等龙雕，顿惊幼妇析辛受。精气时令琬琰摇，慨歌直遗风雷吼。范叔犹怀一饭恩，聂政岂为千金寿。任将沟断惜牺尊，肯道苏馀厌刍狗。爱护敢同帐里书，抵掷讵覆家中瓿。文从羲画究三三，术向齐侯陈九九。萧瑟谁知庾信愁，支离勿问哀骀丑。寻常拱把未应无，赤札丹砂惟所有。葳蕤倘逐凤凰飞，奔趋未失牛马走。谬矜险语淅矛头，祇效微吟吹剑首。幽谷寒条久未荣，春来或可吹嘘否。
呈谢大方伯太蒙王公四首
作者：韩上桂
朝代：明

方岳高临佐命悬，罗浮屹峙镇南天。公从间气钟名世，人自雄藩识重贤。一柱力回涛势急，寸心长映日华鲜。金瓯完好知无极，回首宸都颂圣年。民力东南亦已微，频年榷采事仍非。幸逢轸辖能流照，会见棠阴有所依。翠羽肯疲重驿贡，珠光从傍故池辉。膏苗转慰三农望，岭峤春深草木肥。石门流水自清泠。一酌令人意欲醒。旧道先贤敦素洁，即今上佐式蕃屏。鹿随毂转花从绚，鹤向阶鸣草尽青。千载羔羊重寄咏，高风端可树仪型。访古今看到五羊，贲禺丛桂郁苍苍。寒枝自爱清霜苦，润叶翻沾湛露瀼。招似淮王能好士，佩同楚客独怜芳。干旌岩穴无多见，分俸何劳借壁光。
呈谢大方伯太蒙王公四首·其一
作者：韩上桂
朝代：明

方岳高临佐命悬，罗浮屹峙镇南天。公从间气钟名世，人自雄藩识重贤。一柱力回涛势急，寸心长映日华鲜。金瓯完好知无极，回首宸都颂圣年。
呈谢大方伯太蒙王公四首·其三
作者：韩上桂
朝代：明

石门流水自清泠。一酌令人意欲醒。旧道先贤敦素洁，即今上佐式蕃屏。鹿随毂转花从绚，鹤向阶鸣草尽青。千载羔羊重寄咏，高风端可树仪型。
呈谢大方伯太蒙王公四首·其二
作者：韩上桂
朝代：明

民力东南亦已微，频年榷采事仍非。幸逢轸辖能流照，会见棠阴有所依。翠羽肯疲重驿贡，珠光从傍故池辉。膏苗转慰三农望，岭峤春深草木肥。
呈谢大方伯太蒙王公四首·其四
作者：韩上桂
朝代：明

访古今看到五羊，贲禺丛桂郁苍苍。寒枝自爱清霜苦，润叶翻沾湛露瀼。招似淮王能好士，佩同楚客独怜芳。干旌岩穴无多见，分俸何劳借壁光。
呈赠刘乾阳座师时以参藩兼副使觐贺
作者：韩上桂
朝代：明

藩岳高临控海闽，当年间气复生申。职参屏翰双轓转，任并咨询四牡驯。垣序星辉承紫极，嵩呼声远动勾陈。金茎久注长生液，零露应知湛此辰。龙门欣御借光荣，师表东南有重名。桐引峄阳风共拂，珠探合浦月同明。柏梁首韵今谁和，韶石遗歌且待赓。圣主好文兴礼乐，几时偕进鲁诸生。
呈赠刘乾阳座师时以参藩兼副使觐贺·其一
作者：韩上桂
朝代：明

藩岳高临控海闽，当年间气复生申。职参屏翰双轓转，任并咨询四牡驯。垣序星辉承紫极，嵩呼声远动勾陈。金茎久注长生液，零露应知湛此辰。
呈赠刘乾阳座师时以参藩兼副使觐贺·其二
作者：韩上桂
朝代：明

龙门欣御借光荣，师表东南有重名。桐引峄阳风共拂，珠探合浦月同明。柏梁首韵今谁和，韶石遗歌且待赓。圣主好文兴礼乐，几时偕进鲁诸生。
呈赠制府陈如冈公
作者：韩上桂
朝代：明

开府东征建羽旗，天南官属隶车骑。军中昼漏传严警，戟上霜威动翠蕤。十万楼船过下濑，三千兵甲缮诸夷。前旌鸟隼招摇出，后队龙蛇风雨随。太白秋高趋举事，旄头夜落令休迟。将军按剑从天下，壮士挥戈逐日驰。大树雄风生凛冽，边兵杀气触淋漓。天清席捲鲸鲵浪，夜雪军惊鹅鸭池。诸葛谋深闲作阵，谢安材练雅能棋。威灵本藉君王宠，经略谁当长子师。朱芾玱葱明气色，玉壶樽酒旷襟期。武昌夜月聆孤啸，牛渚秋风听客诗。植柳何曾誇渭曲，折杨时自按凉伊。因招碣石黄金厩，共倒襄阳白接䍦。铜柱伏波铭远绩，燕然班固勒新词。少年颇负腰间剑，今日方归囊里锥。草檄几能酬笔札，请缨犹欲佐偏裨。非无堂下三千士，感激君怀那得知。
呈赠制府陈如冈公
作者：韩上桂
朝代：明
体裁：七言排律

开府东征建羽旗，天南官属隶车骑。军中昼漏传严警，戟上霜威动翠蕤。十万楼船过下濑，三千兵甲缮诸夷。前旌鸟隼招摇出，后队龙蛇风雨随。太白秋高趋举事，旄头夜落令休迟。将军按剑从天下，壮士挥戈逐日驰。大树雄风生凛冽，边兵杀气触淋漓。天清席捲鲸鲵浪，夜雪军惊鹅鸭池。诸葛谋深闲作阵，谢安材练雅能棋。威灵本藉君王宠，经略谁当长子师。武昌夜月聆孤啸，牛渚秋风听客诗。植柳何曾誇渭曲，折杨时自按凉伊。因招碣石黄金厩，共倒襄阳白接䍦。铜柱伏波铭远绩，燕然班固勒新词。少年颇负腰间剑，今日方归囊里锥。草檄几能酬笔札，请缨犹欲佐偏裨。非无堂下三千士，感激君怀那得知。
呈赠大司成萧大宗师
作者：韩上桂
朝代：明

奎壁辉垣序，龙麟瑞圣明。文章关盛化，礼乐佐升平。灏气从何剖，繁阴久未晴。汉儒误权术，秦治喜刑名。六代铅华重，三坟浑噩轻。陵夷伤宋韵，靡弱厌元声。閟宝终疑护，仙灵间始呈。千年雄剑跃，万里浊河清。昆圃青琪照，苍梧彩凤鸣。望之仍往系，酂相企先荣。道盛纯如锡，德高粹似琼。玄情窥要妙，朗识彻晶瑩。历块腾高足，抟溟恣远程。中原旋宝勒，上苑揽奇英。太乙藜光灿，金茎玉露擎。世争传琬琰，人共指蓬瀛。象服徵三鳝，鸿仪备五更。尚方亲执酱，仙掌代调羹。望以龙门峻，经从虎观横。环桥欢寓目，奏鬷喜无争。登降音容盛，圭璋俎豆盈。愚蒙佥警铎，少小尽垂缨。石鼓文仍焕，壁经道复行。扶衰维绝脉，起溺济苍生。僻径荒芜扫，狂澜砥柱撑。柏梁追汉和，韶响迭虞赓。携佩悬珠蚌，握芳满杜蘅。龙旗堪建队，牛耳独推盟。笔势千山蹴，词源巨峡倾。奇如奔逸骥，豁若饮长鲸。体格高三变，丰神轶两京。皇猷增润饰，帝治藉恢宏。雅誉齐杨震，虚怀■晏婴。风随杨柳拂，月入汉江泓。自愧磨铅质，更怜雕楮情。屠龙无可用，负鼎若为烹。敝帚千金享，坚瓠五石盛。不能趋役役，但可守硁硁。舌在宁堪贾，笔枯讵用耕。典裘宽自酌，薪桂苦无营。越困三千甲，秦欺十五城。伤弓心已碎，刖足梦犹惊。愁极因狂遣，贫来与贱并。飘摇同落絮，流滞比浮萍。幸辱孙阳盻，欢承广厦帡。投诗曾代介，献赋几加评。北海尊频倒，中郎屣遽迎。祇应躬负笈，敢谓托班荆。干莫占常异，骊黄识独精。焦存爨下器，响讶铁中铮。夜雨时沾槁，春风始扇萌。如鱼资活泼，似燕藉生成。白日容流照，青云附远征。岂应淹下乘，冀可逐前旌。大冶群从范，名材永作桢。味期谐重鼐，任拟寄阿衡。地轴盘弥固，天衢道正亨。招贤勤吐握，辅世笃忠贞。谬道星为客，翘瞻月是卿。迁乔真有托，长此效鸣嘤。
呈赠大司成萧大宗师
作者：韩上桂
朝代：明
体裁：五言排律

奎壁辉垣序，龙麟瑞圣明。文章关盛化，礼乐佐升平。灏气从何剖，繁阴久未晴。汉儒误权术，秦治喜刑名。六代铅华重，三坟浑噩轻。陵夷伤宋韵，靡弱厌元声。閟宝终疑护，仙灵间始呈。千年雄剑跃，万里浊河清。昆圃青琪照，苍梧彩凤鸣。望之仍往系，酂相企先荣。道盛纯如锡，德高粹似琼。玄情窥要妙，朗识彻晶莹。历块腾高足，抟溟恣远程。中原旋宝勒，上苑揽奇英。太乙藜光灿，金茎玉露擎。世争传琬琰，人共指蓬瀛。象服徵三鳝，鸿仪备五更。尚方亲执酱，仙掌代调羹。望以龙门峻，经从虎观横。环桥欢寓目，奏鬷喜无争。登降音容盛，圭璋俎豆盈。愚蒙佥警铎，少小尽垂缨。石鼓文仍焕，壁经道复行。扶衰维绝脉，起溺济苍生。僻径荒芜扫，狂澜砥柱撑。柏梁追汉和，韶响迭虞赓。携佩悬珠蚌，握芳满杜蘅。龙旗堪建队，牛耳独推盟。笔势千山蹴，词源巨峡倾。奇如奔逸骥，豁若饮长鲸。体格高三变，丰神轶两京。皇猷增润饰，帝治藉恢宏。雅誉齐杨震，虚怀■晏婴。风随杨柳拂，月入汉江泓。自愧磨铅质，更怜雕楮情。屠龙无可用，负鼎若为烹。敝帚千金享，坚瓠五石盛。不能趋役役，但可守硁硁。舌在宁堪贾，笔枯讵用耕。典裘宽自酌，薪桂苦无营。越困三千甲，秦欺十五城。伤弓心已碎，刖足梦犹惊。愁极因狂遣，贫来与贱并。飘摇同落絮，流滞比浮萍。幸辱孙阳盻，欢承广厦帡。投诗曾代介，献赋几加评。北海尊频倒，中郎屣遽迎。祇应躬负笈，敢谓托班荆。干莫占常异，骊黄识独精。焦存爨下器，响讶铁中铮。夜雨时沾槁，春风始扇萌。如鱼资活泼，似燕藉生成。白日容流照，青云附远征。岂应淹下乘，冀可逐前旌。大冶群从范，名材永作桢。味期谐重鼐，任拟寄阿衡。地轴盘弥固，天衢道正亨。招贤勤吐握，辅世笃忠贞。谬道星为客，翘瞻月是卿。迁乔真有托，长此效鸣嘤。
呈赠大观察汪云阳公二首
作者：韩上桂
朝代：明

观风使者远乘轺，霜气遥令瘴热消。遂有神羊能奋触，伫看独鹗转横飘。南蕃雨露心偏系，北极星辰首重翘。旧著一编盐铁论，可无收采及刍荛。珠光南海旧昭回，何意翻投老蚌胎。岂是长庚垂欲下，多因释氏送将来。甘泉远取三山注，瑞土重凭五色培。咫尺弧星连寿极，为公满酌紫霞杯。
呈赠大观察汪云阳公二首·其一
作者：韩上桂
朝代：明

观风使者远乘轺，霜气遥令瘴热消。遂有神羊能奋触，伫看独鹗转横飘。南蕃雨露心偏系，北极星辰首重翘。旧著一编盐铁论，可无收采及刍荛。
呈赠大观察汪云阳公二首·其二
作者：韩上桂
朝代：明

珠光南海旧昭回，何意翻投老蚌胎。岂是长庚垂欲下，多因释氏送将来。甘泉远取三山注，瑞土重凭五色培。咫尺弧星连寿极，为公满酌紫霞杯。
呈赠李制台
作者：韩上桂
朝代：明

龙门峍屼势高浮，水接银河泻碧流。岂有纤鳞能奋跃，时闻仙鲤暂来游。雄情直抗东南壁，壮节堪维十二州。今日窃欢容御李，品题须向古人求。
呈陈虚白父母
作者：韩上桂
朝代：明

咄咄韩生何太拙，方凿员枘愁相格。颇似秦陶制独孤，又如蚀鼎文难索。五石坚瓠安所盛，百围恶栎谁能絜。支离疏者颐隐齐，佝偻丈人任蜩掇。乍看非痴亦非顽，久视如迂复如阔。遍视世人俱大笑，悦耳何须揭古调。徒然策蹇上太行，强欲临流垂任钓。陈公一见转相亲，此物久已蔽埃尘。焕华觏合原非偶，干莫提携会有神。延以上座密与语，胶漆相投忘尔汝。一时鲍管复含情，往日融衡未足数。醉后轻狂贾众嗔，公云嗜酒见天真。长堤千里常一曲，片璧微瑕岂害珍。揽兹意气重感激，几对寒云吹玉笛。愿将馀韵付流风，取寄中怀明阒寂。世事纷纭讵定期，芝兰枳棘类相随。同心之言难与间，独嗅微香只自知。
和邓玄度长笛歌
作者：韩上桂
朝代：明

长笛长笛从何起，云是帝舜二妃相从到湘水。帝舜南巡妃且止，仙舆不还隔千里。二妃泣之欲从死，泪洒湘竹斑更紫。苦雾频侵恶霜委，时时刁骚聒人耳。偶然伐竹供椽使，置身却在柯亭里。陈留蔡子声差解，卧看窃叹奇如此。宁戚叩角居边鄙，卞和抱璞屈佩芷。世薄阳春歌下里，爱惜败纻裂新绮。玩弄不足知莫比，制以律吕中商徵。此笛一吹惊龙螭，波涛泱瀁风云驰。天吴髣髴啼小儿，东方老人攒两眉。陌头雉子雊且飞，梅花落片柳折枝。欲折不折垂青丝，将落未落琼瑶枝。岭外孤客久别离，愿随笛声到天涯。白云飞送山间之道路，辽远足力疲，魂乎归来何大迟。塞北有人仍久戍，谓汝羁栖未足虑。即今圣王脩战务，父若在边子可住，兄而不行弟当去。已别闾阎无却步，腔血一掬洒前路。子今何为徒蠹腐，兀兀残编无所措。高歌朗吟求自树，一言不合归如鹜。投冠辄咒为儒误，此笛何能代君诉。桓伊取弄失其度，为君折笛君莫顾。
和邓给谏玄度元夕前四日集珠江话别舟中玩月元韵
作者：韩上桂
朝代：明

浪洗琉璃一片青，漱来齿冷醉犹醒。断云迥自浮孤屿，勺水何堪敌巨溟。大雅凌夷谁代振，清歌嘹喨此宵听。晓帆会逐春风发，胜事千秋在驿亭。
咏蝉
作者：韩上桂
朝代：明

蝉声何太苦，切切傍浓阴。石咽流泉响，风回素叶吟。蜕馀知物化，露坠识真心。寄语螳螂捕，毋为凄断琴。
喜族兄寅仲偕苏汝载刘觐国至
作者：韩上桂
朝代：明

寂寞扬雄书满床，行歌孺子识沧浪。避人门巷填车马，爱客琴尊过草堂。棣萼风尘徒弥月，蒹葭秋色净微霜。芳芹市酝无多味，与尔相亲罄此觞。
喜汝载至
作者：韩上桂
朝代：明

十日不相见，有若藏秋扇。一日即相见，当春流雪片。古剑在匣中，时时划飞电。缓急正相需，艰危久自战。笑彼夭冶子，徒为人所羡。山泽有时移，容华能不变。积金在铛冶，可以当百鍊。
塞上曲
作者：韩上桂
朝代：明

风劲胡胶折，霜深虏骑迷。向来长技尽，不敢到辽西。乌声今夜乐，知是虏空营。急度临河马，先收蓟北城。
塞上曲·其一
作者：韩上桂
朝代：明

风劲胡胶折，霜深虏骑迷。向来长技尽，不敢到辽西。
塞上曲·其二
作者：韩上桂
朝代：明

乌声今夜乐，知是虏空营。急度临河马，先收蓟北城。
夏夕戏作艳曲
作者：韩上桂
朝代：明

浣沙溪上纻罗轻，少小吹笙学凤鸣。近水荷花贪并蒂，依人燕雀羡双成。舞长自喜迎仙袂，烛灭何须绝客缨。已遣风光牵宿醉，独无凉雨解新酲。
夕怀
作者：韩上桂
朝代：明

紫栋层阴接凤台，罗帏绣柱香风开。已知日月终弦望，岂谓燕鸿无去来。芍药未投空赠曲，芙蓉初发漫衔杯。雕陵罢后银河隔，惆怅音容梦里回。
夕怀
作者：韩上桂
朝代：明
体裁：七言律诗

紫楝层阴接凤台，罗帏绣柱香风开。已知日月终弦望，岂谓燕鸿无去来。芍药未投空赠曲，芙蓉初发漫衔杯。雕陵罢后银河隔，惆怅音容梦里回。
夜
作者：韩上桂
朝代：明

秋尽霜黄落叶纷，渚凫汀雁晚呼群。舟行下濑涓涓月，帘捲长河片片云。银夏西州新驻辖，祁连比府旧从军。行边戍色风烟杳，愁思胡笳不可闻。
夜同苏汝载踏月
作者：韩上桂
朝代：明

一天明月照城虚，有客同行步委闾。更寂悄无人笑语，林深潜见鸟踟蹰。轻谈舒卷终惟我，閒数升沉可问渠。大地此时成落莫，好餐丹液跨蟾蜍。
夜坐黄与东西堂
作者：韩上桂
朝代：明

无数水光浸满堂，玉壶爽气连天荒。一双白鸭听人语，百尺青棕似我长。北斗下垂六七点，南华偶读两三行。此中啸傲翛然足，休问人间沧与桑。
夜梦林简斋先生
作者：韩上桂
朝代：明

简斋先生臞鹤姿，赋性简淡追希夷。予少登堂蹑履綦，道德懿远真吾师。说易搆旨参庖羲，太羹不和大音希。使我听之意忘疲，玄言默化春丛滋。运乖遇蹶多所违，寒虫寂寂低绛帷。夜来辗转如有思，梦寐啽呓一见之。清词微笑恍平时，悠哉不晤慰渴饥。醒视薄雪委阶墀，朦胧片月色相疑。怅望美人水之湄，屈指往事中情悲。伯鱼先逝伋为谁，大德不嗣箕绪微。当年授受竟奚为，我之罪矣夫何辞。
夜过苏汝载
作者：韩上桂
朝代：明

阁夜灯光接汉光，无端幽思挹清芳。布帷欲动风旋透，竹簟初侵水并凉。满架残书宁久厌，一庭閒草未相妨。虚言万里能游目，不似高斋啸咏长。
天马行赠朱维翰父子
作者：韩上桂
朝代：明
体裁：古风

我闻良骥之子常汗血，足历天衢惊灭没。雄姿逸态转风云，照日霜蹄明皓雪。时来终自致云汉，气奋复欲跨崆峒。不信世间能有此，看君父子尽神骢。
天马行赠朱维翰父子
作者：韩上桂
朝代：明

我闻良骥之子常汗血，足历天衢惊灭没。雄姿逸态转风云，照日霜蹄明皓雪。此马气格久负奇，自期伯乐早见知。朝策扶桑随日驭，夕经弱水绕昆池。锦障妆成云雾色，金鞭琢削珊瑚枝。乍来汉阙矜形影，曳出神宫光陆离。世人见此同叹息，咫尺精灵那敢逼。穆王八骏未应先，汉文九马虚求直。只今蹶足暂来东，缘江草绿嘶轻风。时来终自致云汉，气奋复欲跨崆峒。不信世间能有此，看君父子尽神骢。
子夜歌
作者：韩上桂
朝代：明
体裁：乐府曲辞

月光欲没花含烟，岭头游客愁不眠。池中小莲新贴水，林外轻桃带露鲜。吴趋未下楚姬迎，玉笙初罢文箫起。银河烛影夜沉沉，宝爇兰薰香十里。共道千金买醉宵，何知孤客怜春芷。怜春芷，叹春声，惨切流莺暗自惊。关河北去人如梦，祇是相思一路明。
子夜歌
作者：韩上桂
朝代：明

月光欲没花含烟，岭头游客愁不眠。池中小莲新贴水，林外轻桃带露鲜。隔墙近在谁家子，婉转歌声常入耳。吴趋未下楚姬迎，玉笙初罢文箫起。银河烛影夜沉沉，宝爇兰薰香十里。共道千金买醉宵，何知孤客怜春芷。怜春芷，叹春声，惨切流莺暗自惊。关河北去人如梦，祇是相思一路明。
孙真壁上画马歌
作者：韩上桂
朝代：明
体裁：古风

匠意果妙工，婉转入骨髓。孙真画马专画神，咫尺壁上风云起。雄姿勃窣气莫平，一日可走千万里。渥洼龙种竟何存，圣世麒麟今不死。
孙真壁上画马歌
作者：韩上桂
朝代：明

画马不必画拳毛，好手全在霜豪里。匠意果妙工，婉转入骨髓。孙真画马专画神，咫尺壁上风云起。雄姿勃窣气莫平，一日可走千万里。渥洼龙种竟何存，圣世麒麟今不死。
宛马
作者：韩上桂
朝代：明

宛马气如虹，长嘶入汉宫。影翻星铰白，血没锦鞯红。势屈力逾发，姿生奇不穷。愿得横行将，因之成大功。
宝剑篇谢袁观察聚霞公
作者：韩上桂
朝代：明

平生有隐意，未对时人说。閒居什袭藏，愁来翻自悦。心似残星明，气向浮云决。一日始觏公，冰霜当面结。爽气袭人怀，萧萧拂毛发。我言久困颓，欲去寻烟月。江山我主人，耕锄我故业。但采商山芝，不问汉廷节。公言勿遽然，且观隐见辙。渭水旧鹰扬，张良推汉杰。世事尚可为，岂必耽岩穴。予有一剑良，云是风胡挈。往常佩之从，东南营楚粤。播地幸已平，苗溪同震烨。今日把似君，迅扫风云裂。虔刀昔授祥，彼此相轹轶。君当善自珍，可以企前哲。我闻敬受之，意欣转畏慑。佛氏绍觉宗，传衣即传法。吾儒重契盟，缟带中情竭。似此神物投，何以继洪烈。千金尚可酬，壮志难消歇。郁怀且为开，懦情倏已撤。况奉干莫奇，昆玉坚可切。遂转固陋心，期以供磨涅。丈夫际艰难，剩此一腔血。向来未报恩，感激中肠热。潜见信有时，精光讵可灭。华阴赤土宜，拂拭敢自辍。愿言佩之随，出入防折缺。异时风雨吟，双龙忍轻别。
家蒲圻明府宗尧公墓失多年偶得之榛莽中刮石题此
作者：韩上桂
朝代：明

凫舄风流怅往年，路迷何处觅荒阡。霜深绝壑松花落，月照空山鹤影还。牧竖烧残馀断碣，卧麟苔积莽幽烟。凭崖更洒雍门泪，玉树凋伤事可怜。
寄张绍和
作者：韩上桂
朝代：明

千年碣石有高坛，爽气遥临易水寒。尔自只轮当大队，予从下厩佐雕鞍。尊前剑解龙声切，雪后书迟雁影单。珍重斯文期砥砺，相思何独慰加餐。
寄景虚林先生
作者：韩上桂
朝代：明

海岳先生白玉姿，金缃紫帙映青丝。当阶时雨俄然足，入坐春风早自私。蹭蹬一经元世业，沉吟五字是吾师。年来载酒知多少，好似侯芭数问奇。
寄李长度
作者：韩上桂
朝代：明
体裁：七言律诗

十里邮亭轻往返，兴来何惮买行舟。
寄李长度
作者：韩上桂
朝代：明

少年才子美风流，曾记当年汗漫游。走向天边探禹穴，醉于马上拂吴钩。湘江一水芙蓉隔，淮浦清尊桂树留。十里邮亭轻往返，兴来何惮买行舟。
寄赠郑明府
作者：韩上桂
朝代：明

平生未识郑公面，每日闻名几数遍。手提巨斧擘山灵，更向天门穿一箭。箭射垂杨百步遥，中原鞭弭递相骄。独捧金盘满盛血，十九人咸听我招。招之亦何为，斯文久欲衰。宋人曾失足，元氏更崩驰。我朝北地差能起，健力可以扛鼎吕。信阳和之势更扬，其后纵横有五子。五子复云七，吾粤得其一。近者见郑公，远者谈公实。公实郑公本同邑，丰神意气如相袭。并开门户揖众宾，一苇独横不用楫。余生于公恨稍晚，形虽未亲神往返。北地信阳亦一家，况是乡闾迩非远。石鼓桐鱼相应鸣，幽兰杜若原同畹。今年夏月盛芙蓉，公之秀色正相同。一步一眺将万里，一吟一饮尽千钟。人言公旧武缘令，武缘勾漏原连境。葛令丹砂可驻颜，公复得之寿与等。予言公寿自丹砂，公文却复比云霞。云霞何地不流映，似公异藻人同誇。毕竟斯文流厚脉，脉犹未坠仍留责。余似蚊虻思负山，公如老骥犹任轭。寿酒一卮未致公，愿扬高韵随清风。请公努力加餐饭，广述诗书迪后蒙。
寄陈省堂太守
作者：韩上桂
朝代：明

三年未曾通只字，尺鲤孤鸿滞江沚。只是相知一片怀，精神顷刻常伊迩。闻道当年读礼馀，瑞草幽兰绕墓庐。乌慈返哺知能报，鹤吊含愁尚有馀。孝慕此情难自已，援琴转觉流光驶。旧时章服且拂尘，安石强为苍生起。
寒食山中
作者：韩上桂
朝代：明

雨久苔逾滑，春寒云不开。荒丘一以闭，宿草有馀哀。屐泞缘贪柳，巾沾为折梅。榆烟断新火，叹息未然灰。
寿刘方瀛父母
作者：韩上桂
朝代：明

酌君以南溟一杯之美酒，俎君以罗浮万仞之高山。五羊灵脯犹堪擘，葛令丹砂可驻颜。羡君神明察幽隐，爱君慈祥多不忍。二月河阳花满城，一曲瑶琴发清引。凫舄翩翻入汉京，彩毫辉映九霄明。金茎玉露看常满，挹赐旋知步履轻。
寿宫詹萧大宗师
作者：韩上桂
朝代：明

世人誇上寿，保护惟一身。君子燮元化，匡扶在万民。我师抱硕望，正笏俨垂绅。钟自嵩高气，叶从奎聚辰。奇文同凤烨，至性等麟仁。遂起苍梧野，欻为紫禁臣。衔鳣尊讲席，执酱重朝宾。天子特加礼，皇储常致询。蓄霖群待润，鼓化会持钧。兹届悬弧候，犹连脩禊春。南星高照耀，紫气郁轮囷。上客咸来集，孤羁亦见亲。西昆期捣玉，东海羡扬尘。竞奏万年酌，齐倾千日醇。高怀嗟独远，私福安足珍。幸已列槐棘，将何济险屯。一夫未获所，圣佐有馀颦。湛露恩无负，作朋报可伸。伟哉上臣则，贱子敢代陈。
寿张五岭丈人
作者：韩上桂
朝代：明

丈人一石已陶然，更加五斗亦垂涎。不须拔剑击曲士，便可即封拜酒泉。长柄鸬鹚堪度活，高丘糟檗好夤缘。人生要择几良友，清者圣人浊者贤。
寿署令刘公公前守潞州
作者：韩上桂
朝代：明

独将兰佩揽芳菲，词赋风流世所稀。五马旧怜羁逸足，双凫今拟借雄飞。洞窥勾漏丹砂秘，春入罗浮翠色微。勿患金茎容易竭，须知湛露本阳晞。
寿蒋谏庭都阃
作者：韩上桂
朝代：明

十月既望冬气凌，北风吹海海水冰。寒阴不散玄云蒸，山高木落转崚嶒。四顾旷莽便缴矰，狐兔乱走鹰鹯腾。我公此时方出猎，野火烧天光远烨。左建大旆势飞扬，右树危旌威震慑。乌获后劲贲育前，金鼓号令声喧阗。戈矛机弩纷相袭，驱驰骏马如钩旋。袒裼缚来多虎兕，猛气凭陵犹未已。献上辕门奏厥能，酌以金罍胥燕喜。公曰烹之享上客，玉盘络绎兼炮炙。珊瑚细间碧琉璃，花毡隐映纤蒲席。座中文士枚马徒，分题答赠芳华敷。铙歌且奏军中乐，羽猎翻誇塞上图。夜深剧饮具欢娱，将星寿极辉天衢。丈人孙子相追趋，天狼欲怯张悬弧。主称匏叶聊为酌，客歌南山乐未徂。圣世即今隆阃寄，愿扫蛮烟静海隅。他时封侯未及老，燕颔仍看捋虎须。
寿陈虚白父母
作者：韩上桂
朝代：明

何以寿君惟玉液，金茎缥缈高千尺。又何寿君有沧溟，一杯豁若吸长鲸。羡君意气任潇洒，知君非是龌龊者。六月天南起大鹏，过都历块驱神马。处世常怀出世心，高山流水少知音。何时坐我春风席，为我一曲鸣瑶琴。
将发端溪呈谢戴郡尊时余方应雷阳志乘之招
作者：韩上桂
朝代：明

端溪一带笼花草，幽趣何如剡曲好。炎峤虽然霏雪微，也有寒梅占春早。乘兴只缘访戴来，七星岩畔几徘徊。干旌缥缈劳相问，月俸分馀足酒杯。舟维信宿何能返，折简雷阳催既晚。涉沅窥疑尚未遑，相思辄上幽兰坂。
将归
作者：韩上桂
朝代：明

将归南郭搆林居，绕屋荒茅次第除。昼里蝉声寒嘒嘒，梦来蝶觉喜蘧蘧。竹窗晒药牵蛛网，石磴摊书检蠹鱼。但使应门存稚子，彩云休讶故人车。小径斜穿桂树堂，竹溪缭绕水云乡。江清自喜鱼虾白，雨过应知橘柚黄。玄就扬雄仍寂寞，途穷阮籍但猖狂。酒酣试倚风前笛，一曲关山鬓已霜。
将归·其一
作者：韩上桂
朝代：明

将归南郭搆林居，绕屋荒茅次第除。昼里蝉声寒嘒嘒，梦来蝶觉喜蘧蘧。竹窗晒药牵蛛网，石磴摊书检蠹鱼。但使应门存稚子，彩云休讶故人车。
将归·其二
作者：韩上桂
朝代：明

小径斜穿桂树堂，竹溪缭绕水云乡。江清自喜鱼虾白，雨过应知橘柚黄。玄就扬雄仍寂寞，途穷阮籍但猖狂。酒酣试倚风前笛，一曲关山鬓已霜。
将登白云峰听泉声
作者：韩上桂
朝代：明

才听泉声意已清，向来滴溜为谁鸣。眼中尘绪飘然尽，杖底芒鞋飒欲轻。商皓茹芝终入汉，箕由洗耳亦求名。一杯淡水神仙福，不许时人僭濯缨。
小雨
作者：韩上桂
朝代：明

小雨夜霏霏，连朝滴渐微。如烟笼出日，似雾点征衣。翠浥竹逾润，红添杏觉肥。独有伤春客，怀人久未归。
小雨
作者：韩上桂
朝代：明
体裁：五言律诗

小雨夜霏霏，连朝滴渐微。独有伤春客，怀人久未归。
少年行
作者：韩上桂
朝代：明

洛阳少年矜颜色，袖里吴钩常拂拭。骅骝白鼻妆黄金，远映垂杨人叹息。调笑胡姬入酒垆，手撚朱花得似无。竟须一掷尽百万，醉歌终日劝提壶。
席上回文戏题张生素帕
作者：韩上桂
朝代：明

轻绫素袖逐云飘，白雪霏微曲韵调。名借玉芝庭抱秀，色分丹萼砌笼娇。盈盈望接星槎远，脉脉愁沉鼎篆销。盟定幸逢传信鸟，京华到日此欢邀。
席上题张九岳秘书玄博斋
作者：韩上桂
朝代：明

古道洵寥廓，微言久不陈。秦灰经浩劫，孔壁翳幽尘。石鼓词多溷，竹书文渐湮。何人辨亥豕，孰是剖根银。之子原耽学，精思迥绝伦。囊萤心独苦，刺股念常辛。往绍箕裘业，今班侍从臣。上林应继赋，太乙且时亲。平子思玄并，司空博物均。风流追往哲，模范企先民。昆圃琼为佩，湘流兰作纫。明珠求象罔，浮磬出江滨。检帙良克栋，得机会斲轮。牛毛从细剖，凫羽可重询。箧补河东缺，经传柱下神。谈天怀更阔，钻燧理弥纯。贰负推求遍，参寥契悟真。洽应罗广泽，粹直饫芳醇。大小言俱赋，异同论独伸。三车宁足秘，二酉转称贫。著此幽斋趣，欢兹妙墨匀。拭观同警牖，敦尚拟书绅。瑞彩瞻苞凤，灵光吐角麟。文能辉典册，藻可灿丝纶。大海徒窥涘，连城敢竞珍。处隅光易隘，揣籥悟何因。籍许中郎载，居从王翰邻。尚期探武库，更喜度迷津。
广州行呈方伯胡公
作者：韩上桂
朝代：明

踰岭以南多高山，形势大类函谷关。天生列嶂真奇绝，苍梧大庾如连环。连环翠削芙蓉片，千山万水开乡县。析水津通牛女躔，牂牁道绕南溟甸。广州地势沃且平，石羊永奠桑麻成。春风蚤到尉佗郭，旭日朝看陆贾城。陆贾城中十万家，尉佗郭里七香车。闾阎扑地流清吹，观阁连天带彩霞。彩霞下湛胥江浒，紫气远薄东南土。当年左纛竞繁华，至今越秀盘歌舞。烟市繁华宛洛同，如花越女何丰茸。扶留嚼后唇如血，茉莉妆残髻转慵。二月斗春草，惜芳人美好。五月竞龙舟，靓服盼中流。东连浴日观，西上弄珠楼。看花问虞苑，沉钓引金牛。丹荔黄橙珍果错，蔗浆密饵银盘络。西樵茗煮碧云泉，罗浮春动红螺杓。江边鼓吹何喧阗，商航贾舶相往旋。珊瑚玳瑁倾都市，象齿文犀错绮筵。合浦明珠连乘照，日南火布经宵燃。别有声名照寰宇，人物中州堪比数。张崔伟节耀星辰，丘梁瑰业雄终古。悲歌慷慨眇燕齐，委佩从容袭邹鲁。郁水神洲岂偶然，乡里衣冠不乏贤。投笔岂无定远志，请缨还拟终军年。愚生僻处东南隅，因攀八桂滞番禺。勿言泽国无奇士，愿附鹏飞达汉衢。
庚子中秋与方伯王公泛舟歌·其一
作者：韩上桂
朝代：明

月出寒林露正清，当波湛烁琉璃明。城中士女喧相杂，海上凫鸥寂不惊。
庚子中秋与方伯王公泛舟歌·其二
作者：韩上桂
朝代：明

山月既迷兮胡不归。絺绤秋已薄，霜露沾人衣。蟾蜍轻恣蚀，乌鹊寒无枝。清娱苦不足，羁栖欲何为。
归叹
作者：韩上桂
朝代：明

梦回时自叹春晖，苦忆江亭傍翠微。海内氛尘何日靖，故山松柏未云归。黄莺紫燕双栖定，柳叶桃花一处飞。惆怅暮怀消不得，病从吟剧减容辉。
归道浈江舟中击鼓为节限挝笯二韵
作者：韩上桂
朝代：明

西山日落水明霞，白鹭团飞起暮沙。十载风霜连客袂，隔溪烟树几人家。鱼龙大泽元殊窟，鸡凤高梧本异笯。单绞岑牟吾混世，鼓行须讶祢衡挝。
归里
作者：韩上桂
朝代：明

栗里归来尚未荒，蒹葭深处水周堂。一双白鸭对人语，七尺青棕共我长。稚子能寻蚨蝶茧，村姑不少鹧鸪香。此中笑傲翛然足，休对仙家问海桑。
当筵曲
作者：韩上桂
朝代：明

思王南渚怨曾缄，宋玉东邻望欲馋。锦带乍披藏密结，罗襦初卸表春衫。贪看宝镜鹓雏舞，喜听雕梁燕子喃。银箭暗将元魄去，画楼翻见赤轮衔。千条弱柳拂丹檐，百斛明珠缀綵帘。蝉翼巧裁云鬓薄，菱花细写月眉纤。围移宝带腰疑减，水倩银壶漏转添。已辨轻罗香汗透，更怜珍簟玉脂黏。秀骨真惊玉树雕，罗裙轻剪绛云飘。歌馀兰气香犹袭，笑拂春风雪欲消。病惫未苏枚乘发，梦魂长逐楚原招。谁言一夕巫山雨，胜对扬州八月潮。
当筵曲
作者：韩上桂
朝代：明

芙蓉织就剪春衣，翡翠妆成压绣围。最是醺人朱粉气，可堪照客绮筵辉。杯浮玉液行双羽，灯发琼枝焰九微。锦帐定添连理树，画屏休写只鸾飞。垆烟袅篆拂云低，桐叶裁诗和露题。莫断葡萄怜细蔓，怕惊鸀鳿爱双栖。人疑白璧初还赵，酒似青州欲到齐。一曲绕梁声未歇，听歌须佩辟尘犀。羡为明镜对华妆，愿作纤罗护绣裳。瑶草共誇荆俗斗，玉钩争学汉宫藏。风迎桃李千金笑，露浥芝兰九畹香。独愧短才逢解语，更堪多病入柔乡。池花斗脸意如倾，砌草萦裾亦有情。蝉咽似羞歌串啭，蝶翻犹怯舞衣轻。如渑桂醑欢难竭，和锡鸾膏恨转明。堕珥已酣齐客席，牵裳谁绝楚臣缨。欲折池荷惜藕丝，广栽庭树觅相思。乐传唐谱清平调，舞拂燕馀大小垂。纨扇可能调翡翠，月团嬴得解荼蘼。多情却笑张郎笔，懒向书斋学画眉。
当筵曲·其一
作者：韩上桂
朝代：明

思王南渚怨曾缄，宋玉东邻望欲馋。锦带乍披藏密结，罗襦初卸表春衫。贪看宝镜鹓雏舞，喜听雕梁燕子喃。银箭暗将元魄去，画楼翻见赤轮衔。
当筵曲·其一
作者：韩上桂
朝代：明

芙蓉织就剪春衣，翡翠妆成压绣围。最是醺人朱粉气，可堪照客绮筵辉。杯浮玉液行双羽，灯发琼枝焰九微。锦帐定添连理树，画屏休写只鸾飞。
当筵曲·其三
作者：韩上桂
朝代：明

秀骨真惊玉树雕，罗裙轻剪绛云飘。歌馀兰气香犹袭，笑拂春风雪欲消。病惫未苏枚乘发，梦魂长逐楚原招。谁言一夕巫山雨，胜对扬州八月潮。
当筵曲·其三
作者：韩上桂
朝代：明

羡为明镜对华妆，愿作纤罗护绣裳。瑶草共誇荆俗斗，玉钩争学汉宫藏。风迎桃李千金笑，露浥芝兰九畹香。独愧短才逢解语，更堪多病入柔乡。
当筵曲·其二
作者：韩上桂
朝代：明

千条弱柳拂丹檐，百斛明珠缀綵帘。蝉翼巧裁云鬓薄，菱花细写月眉纤。围移宝带腰疑减，水倩银壶漏转添。已辨轻罗香汗透，更怜珍簟玉脂黏。
当筵曲·其二
作者：韩上桂
朝代：明

垆烟袅篆拂云低，桐叶裁诗和露题。莫断葡萄怜细蔓，怕惊鸀鳿爱双栖。人疑白璧初还赵，酒似青州欲到齐。一曲绕梁声未歇，听歌须佩辟尘犀。
当筵曲·其五
作者：韩上桂
朝代：明

欲折池荷惜藕丝，广栽庭树觅相思。乐传唐谱清平调，舞拂燕馀大小垂。纨扇可能调翡翠，月团嬴得解荼蘼。多情却笑张郎笔，懒向书斋学画眉。
当筵曲·其四
作者：韩上桂
朝代：明

池花斗脸意如倾，砌草萦裾亦有情。蝉咽似羞歌串啭，蝶翻犹怯舞衣轻。如渑桂醑欢难竭，和锡鸾膏恨转明。堕珥已酣齐客席，牵裳谁绝楚臣缨。
征东歌
作者：韩上桂
朝代：明

我皇六月东出师，黑云高捲羽林旗。维舟瀛海三山石，系马扶桑万仞枝。乐浪东郡枕相连，万里金瓯护汉边。圣主恩深劳问罪，此行本为固朝鲜。大将横行海上头，摐金伐鼓耀神州。甲环蓬岛高相并，马饮东溟竭不流。十万旌旗闪绛云，三千龙虎镇雄军。师行不用传刁斗，夜半天鸡彻晓闻。猛士投鞭截海流，临行笑赠拭吴钩。曩时已断天骄臂，此日还悬日本头。边风萧飒海云颾，日足森森照綵旄。鸭绿江头浑如酒，犒师何用更投醪。天兵缭绕下勾陈，玉女经行指过津。近见蓬莱较清浅，多因车马簇成尘。前旌鸟隼竞飞扬，后阵龙蛇势莫当。精卫亦知衔木石，鼋鼍今拟驾桥梁。万里长驱出汉关，扫清岛屿始应还。戮取鲸鲵为巨观，别开楼阁傍神山。鹢首朝惊水怪频，三山宫阙总如银。系来男女知多少，犹是当年采药人。
征东歌·其一
作者：韩上桂
朝代：明

我皇六月东出师，黑云高捲羽林旗。维舟瀛海三山石，系马扶桑万仞枝。
征东歌·其七
作者：韩上桂
朝代：明

天兵缭绕下勾陈，玉女经行指过津。近见蓬莱较清浅，多因车马簇成尘。
征东歌·其三
作者：韩上桂
朝代：明
体裁：七言绝句

大将横行海上头，摐金伐鼓耀神州。
征东歌·其三
作者：韩上桂
朝代：明

大将横行海上头，摐金伐鼓耀神州。甲环蓬岛高相并，马饮东溟竭不流。
征东歌·其九
作者：韩上桂
朝代：明

万里长驱出汉关，扫清岛屿始应还。戮取鲸鲵为巨观，别开楼阁傍神山。
征东歌·其二
作者：韩上桂
朝代：明

乐浪东郡枕相连，万里金瓯护汉边。圣主恩深劳问罪，此行本为固朝鲜。
征东歌·其五
作者：韩上桂
朝代：明

猛士投鞭截海流，临行笑赠拭吴钩。曩时已断天骄臂，此日还悬日本头。
征东歌·其八
作者：韩上桂
朝代：明

前旌鸟隼竞飞扬，后阵龙蛇势莫当。精卫亦知衔木石，鼋鼍今拟驾桥梁。
征东歌·其六
作者：韩上桂
朝代：明

边风萧飒海云颾，日足森森照綵旄。鸭绿江头浑如酒，犒师何用更投醪。
征东歌·其十
作者：韩上桂
朝代：明

鹢首朝惊水怪频，三山宫阙总如银。系来男女知多少，犹是当年采药人。
征东歌·其四
作者：韩上桂
朝代：明

十万旌旗闪绛云，三千龙虎镇雄军。师行不用传刁斗，夜半天鸡彻晓闻。
得也字戏为嘲六言二十八韵示汝载
作者：韩上桂
朝代：明

卿相事业彼哉，箪瓢道味回也。关门仙客骑牛，塞上老翁失马。夷甫立名非真，偃师搆象是假。机性能忘灌畦，忮心不怨飘瓦。受金折胁蔑污，秉翟锡爵渥赭。鸡肋薄味休寻，蜗角微名须舍。蟠木轮囷离奇，王侯不谷孤寡。西山弱蕨堪餐，东篱黄菊满把。天清雁队缴加，水落鱼梁网打。三命五命徒然，一丘一壑聊且。阴崖久閟丰茸，古洞乍开豁閜。第安墐荜茅檐，不羡布金兰若。僻径柳丝烟迷，幽斋桐叶露写。花朝鸟语四闻，山午钟声几下。佩结琼瑶采含，服制芰荷香惹。懒出却步朱门，痛饮攒眉白社。竹垆鼎沸烹茶，石涧泉潆涤斝。雨后小摘瓜蔬，盘中薄蓄菹鲊。种秫百斛供酣，割蕉千叶披洒。淮桂结缘小山，郢雪扬歌大雅。曼倩诘屈陆沉，淳于滑稽炙輠。尧勋舜烈糠秕，周礼孔书土苴。试诵《逍遥》内篇，请植广莫荒野。卷葹拔心复春，反舌无声值夏。鸴鸠笑比鲲鹏，樗栎寿胜梧槚。悬弓影忌照杯，铸剑金防跃冶。枉教盗铃作聋，何事吞炭为哑。但处材不材间，勿问鸣弗鸣者。
御沟水
作者：韩上桂
朝代：明
体裁：古风

洛阳城东花草殷，垂杨满道那可攀。始闻绛气萦金阙，复道寒烟锁玉关。深宫寂寞掩芙蓉，间道斜通御沟水。沟水东流百尺深，绝代佳人但一心。谩想轻盈拟阿娇，更得娉婷似飞燕。飞燕双翻入华堂，清歌妙舞逼成行。各取嫣妍回眷恋，何知姊妹借辉煌。君心活似剑端环，妾念专期林上翼。林上寒乌栖满枝，三春归雁湿征衣。沟道波浮映远杨，繁丝乱絮结中肠。觞中酒满泪亦满，枝上丝飏情复飏。沉思此事怜孤寝，沟水沟声常入枕。黄姑几度见填河，织女七襄害成锦。波去波回亦有时，千金赋尽无还期。但看古来沟水地，谁不吞声恨落丝。
御沟水
作者：韩上桂
朝代：明

洛阳城东花草殷，垂杨满道那可攀。始闻绛气萦金阙，复道寒烟锁玉关。玉关对削围丹戺，仙馆横连盈帝里。深宫寂寞掩芙蓉，间道斜通御沟水。沟水东流百尺深，绝代佳人但一心。红颜可照青天丽，粉黛空含绿树阴。绿树阴森不可见，柏梁宫里陈高宴。谩想轻盈拟阿娇，更得娉婷似飞燕。飞燕双翻入华堂，清歌妙舞逼成行。各取嫣妍回眷恋，何知姊妹借辉煌。逢人祇羡乌鸦挽，对镜真誇宝凤妆。宝凤妆成不自惜，但愿君王赐颜色。君心活似剑端环，妾念专期林上翼。林上寒乌栖满枝，三春归雁湿征衣。恨不倾身联比目，那能奋翮趁双飞。流苏宝帐尘得满，承露金茎滴乍稀。此时惨淡玄华耗，此日之临御沟道。沟道波浮映远杨，繁丝乱絮结中肠。潆洄莫遏东归水，哽咽空停五夜觞。觞中酒满泪亦满，枝上丝飏情复飏。薜萝紫结徒悬月，萏菡朱华祇怯霜。沉思此事怜孤寝，沟水沟声常入枕。黄姑几度见填河，织女七襄害成锦。波去波回亦有时，千金赋尽无还期。但看古来沟水地，谁不吞声恨落丝。
御风亭
作者：韩上桂
朝代：明

水际跨长虹，一亭俨孤峙。放袂此中行，飘飘何所止。
思约山人释系过访
作者：韩上桂
朝代：明

三城谁是鲁朱家，叹尔空乘广柳车。去后怨深孤树鹤，归来閒杀满庭花。一杯浊酒情犹旧，几曲新声兴倍赊。何事缇萦能救父，阶前青桂已萌芽。
悯逝三章为友人黎国倩作·其三
作者：韩上桂
朝代：明
体裁：古风

惊风起兮扬尘，白日黯兮无津。子姱我兮无悔时，谅金石兮匪渝。谓萧为芬兮，谓兰为棘。子不留兮如云，从风飘兮莫适。将以归兮远漠，孰馨芳兮袭予。山中兮皓月，照松阴兮叶如脱。岁既晏兮踌蹰，思公子兮恸忘渴。奠桂酒兮椒浆，挥吾泪兮浪浪。灵之来兮浩若，徒形影兮锵锵。苟南山兮未灭，孰忧思兮可忘。
悲秋十八咏效晚唐体和邓玄度给谏 其一 秋柳
作者：韩上桂
朝代：明

一片閒愁寄两眉，春来风起动长丝。如今短带羞难舞，犹恨纤腰瘦易衰。路远河梁无可赠，曲残羌笛不堪吹。玄蝉亦解怜孤影，怕作清吟助暮悲。
悲秋十八咏效晚唐体和邓玄度给谏 其七 秋菰
作者：韩上桂
朝代：明

平湖一望水连天，弱带愁肠暗自牵。饭煮雕胡无可进，席分蒲莞竟难眠。沉云似墨情俱黯，逐浪如鸥势不前。闻道沈郎曾寄咏，近来腰瘦付谁怜。
悲秋十八咏效晚唐体和邓玄度给谏 其三 秋桐
作者：韩上桂
朝代：明

愿托朱弦写细吟，祇妨秋后有哀音。栖鸾昨去谁为伴，别鹤空弹思不禁。脆薄暗知寒到早，凋残时恐爨来侵。无端夜月浮清影，照见庭阶促暮砧。
悲秋十八咏效晚唐体和邓玄度给谏 其九 秋草
作者：韩上桂
朝代：明

曾作芳茵送马蹄，随君几处踏长堤。凉飙极力推蓬急，野火无情逐日低。似带罗裳能久系，为萤幽径复多迷。亦知生意终难断，祇恐王孙易怨凄。
悲秋十八咏效晚唐体和邓玄度给谏 其二 秋槐
作者：韩上桂
朝代：明

鸟集双游几共听，倚庭连理旧青青。时逢岁晏昏难合，火灼心头梦易醒。漫说弟兄为橘树，却怜牛女是虚星。长安大道忙如许，日走朱轮不暂停。
悲秋十八咏效晚唐体和邓玄度给谏 其五 秋荷
作者：韩上桂
朝代：明

当年学步试娇娆，此日残妆恨寂寥。风袭纨罗衣渐薄，露抛金粉气全销。扁舟游女劳相忆，去国骚人枉见招。独守空房双蒂断，寸心谁为寄归潮。
悲秋十八咏效晚唐体和邓玄度给谏 其八 秋葭
作者：韩上桂
朝代：明

何处边楼起暮声，捲成笳管太多情。霜翻玉露俱凝白，水接银河却尽清。鸿雁高飞知避弋，鸳鸯独宿惯怀惊。溯流拟逐伊人去，道远天长恨未平。
悲秋十八咏效晚唐体和邓玄度给谏 其六 秋兰
作者：韩上桂
朝代：明

欲把离心寄远人，鼓成幽操倍伤神。洞庭霜冷杳无际，湘畹香销恨莫纫。锦帐有缘曾入梦，閒房深掩渐生尘。更阑独对华灯落，任湛芳尊讵到唇。
悲秋十八咏效晚唐体和邓玄度给谏 其十 秋燕
作者：韩上桂
朝代：明

踰海来游已半年，羁栖空愧主人贤。飞花欲尽宁长恋，垂柳将残不耐穿。月照虚檐魂欲冷，风高前路力犹绵。金椷锦字无消息，回首香闺入梦悬。
悲秋十八咏效晚唐体和邓玄度给谏 其十一 秋雁
作者：韩上桂
朝代：明

野性由来好远游，惯将清影逐云流。竞传北地堪逃夏，转眼西风欲报秋。芦荻渐深知可恋，稻粱将熟慰相求。上林亦有怀归客，昨得音书敢浪投。
悲秋十八咏效晚唐体和邓玄度给谏 其十七 秋烽
作者：韩上桂
朝代：明

火彻甘泉达汉宫，边书间道下云中。流星阵后仍摇剑，落月楼头欲引弓。贾谊少狂能系虏，谢安谈笑亦成功。十年上策嗟无用，枉杀丹心直贯虹。
悲秋十八咏效晚唐体和邓玄度给谏 其十三 秋萤
作者：韩上桂
朝代：明

一点微光祇自如，敢云腐质敌阳曦。照书比雪心防懒，入袖如珠众易疑。隋苑繁华聊作戏，杜陵幽寂较相宜。死灰亦复能燃否，得似青藜可待吹。
悲秋十八咏效晚唐体和邓玄度给谏 其十二 秋蝉
作者：韩上桂
朝代：明

饮露吟风性独清。翳形无叶却心惊。序逢摇落怜孤影，人厌悲悽戒乱鸣。得势弹冠谁借便，防危写调讵知情。经行莫向陇头歇，恐有流泉学暮声。
悲秋十八咏效晚唐体和邓玄度给谏 其十五 秋笛
作者：韩上桂
朝代：明

一曲关山泪满衣，思乡游子欲何依。波翻辄恐龙宫震，云暗偏怜月色微。谩说垂杨堪蚤折，惊看独鹤故南飞。胡床三弄谁相识，惆怅柯亭知者希。
悲秋十八咏效晚唐体和邓玄度给谏 其十八 秋砧
作者：韩上桂
朝代：明

捣练谁家夜转频，不知墙外有行人。衣成欲寄何方客，带缓偷围讵称身。素手屡挥霜复落，双题轻拂月还亲。遥思此夕鸣机妇，肯念貂裘尚滞秦。
悲秋十八咏效晚唐体和邓玄度给谏 其十六 秋笳
作者：韩上桂
朝代：明

芦叶初长尚未齐，岂知哀怨使人凄。边声一起黄云合，胡曲重翻白雪迷。颇似邻家新妇泣，又如幽室小儿啼。思归借汝围堪解，起舞何劳听晓鸡。
悲秋十八咏效晚唐体和邓玄度给谏 其十四 秋虫
作者：韩上桂
朝代：明

篱落幽情黯自伤，调将碎语动人肠。频年多病呻难禁，竟夕孤吟韵转长。响切寒泉危咽石，怨深衰草冷凝霜。空房更觉添寥寂，透见蟾光但满床。
悲秋十八咏效晚唐体和邓玄度给谏 其四 秋枫
作者：韩上桂
朝代：明

别泪芳襟尽染丹，至今啼血未曾乾。天风一动声如诉，江水微含影已寒。南郡有香徒烬落，华林无凤共盘桓。美人千里魂何去，极目伤心不忍看。
悲秋十八咏效晚唐体和邓玄度给谏·秋柳
作者：韩上桂
朝代：明

一片閒愁寄两眉，春来风起动长丝。如今短带羞难舞，犹恨纤腰瘦易衰。路远河梁无可赠，曲残羌笛不堪吹。玄蝉亦解怜孤影，怕作清吟助暮悲。鸟集双游几共听，倚庭连理旧青青。时逢岁晏昏难合，火灼心头梦易醒。漫说弟兄为橘树，却怜牛女是虚星。长安大道忙如许，日走朱轮不暂停。愿托朱弦写细吟，祇妨秋后有哀音。栖鸾昨去谁为伴，别鹤空弹思不禁。脆薄暗知寒到早，凋残时恐爨来侵。无端夜月浮清影，照见庭阶促暮砧。别泪芳襟尽染丹，至今啼血未曾乾。天风一动声如诉，江水微含影已寒。南郡有香徒烬落，华林无凤共盘桓。美人千里魂何去，极目伤心不忍看。当年学步试娇娆，此日残妆恨寂寥。风袭纨罗衣渐薄，露抛金粉气全销。扁舟游女劳相忆，去国骚人枉见招。独守空房双蒂断，寸心谁为寄归潮。欲把离心寄远人，鼓成幽操倍伤神。洞庭霜冷杳无际，湘畹香销恨莫纫。锦帐有缘曾入梦，閒房深掩渐生尘。更阑独对华灯落，任湛芳尊讵到唇。平湖一望水连天，弱带愁肠暗自牵。饭煮雕胡无可进，席分蒲莞竟难眠。沉云似墨情俱黯，逐浪如鸥势不前。闻道沈郎曾寄咏，近来腰瘦付谁怜。何处边楼起暮声，捲成笳管太多情。霜翻玉露俱凝白，水接银河却尽清。鸿雁高飞知避弋，鸳鸯独宿惯怀惊。溯流拟逐伊人去，道远天长恨未平。曾作芳茵送马蹄，随君几处踏长堤。凉飙极力推蓬急，野火无情逐日低。似带罗裳能久系，为萤幽径复多迷。亦知生意终难断，祇恐王孙易怨凄。踰海来游已半年，羁栖空愧主人贤。飞花欲尽宁长恋，垂柳将残不耐穿。月照虚檐魂欲冷，风高前路力犹绵。金椷锦字无消息，回首香闺入梦悬。野性由来好远游，惯将清影逐云流。竞传北地堪逃夏，转眼西风欲报秋。芦荻渐深知可恋，稻粱将熟慰相求。上林亦有怀归客，昨得音书敢浪投。饮露吟风性独清。翳形无叶却心惊。序逢摇落怜孤影，人厌悲悽戒乱鸣。得势弹冠谁借便，防危写调讵知情。经行莫向陇头歇，恐有流泉学暮声。一点微光祇自如，敢云腐质敌阳曦。照书比雪心防懒，入袖如珠众易疑。隋苑繁华聊作戏，杜陵幽寂较相宜。死灰亦复能燃否，得似青藜可待吹。篱落幽情黯自伤，调将碎语动人肠。频年多病呻难禁，竟夕孤吟韵转长。响切寒泉危咽石，怨深衰草冷凝霜。空房更觉添寥寂，透见蟾光但满床。一曲关山泪满衣，思乡游子欲何依。波翻辄恐龙宫震，云暗偏怜月色微。谩说垂杨堪蚤折，惊看独鹤故南飞。胡床三弄谁相识，惆怅柯亭知者希。芦叶初长尚未齐，岂知哀怨使人凄。边声一起黄云合，胡曲重翻白雪迷。颇似邻家新妇泣，又如幽室小儿啼。思归借汝围堪解，起舞何劳听晓鸡。火彻甘泉达汉宫，边书间道下云中。流星阵后仍摇剑，落月楼头欲引弓。贾谊少狂能系虏，谢安谈笑亦成功。十年上策嗟无用，枉杀丹心直贯虹。捣练谁家夜转频，不知墙外有行人。衣成欲寄何方客，带缓偷围讵称身。素手屡挥霜复落，双题轻拂月还亲。遥思此夕鸣机妇，肯念貂裘尚滞秦。
愁
作者：韩上桂
朝代：明

愁思枯桐一样凄，秋来坠叶满庭西。霜袪络纬舒情唤，月落金鸡尽意啼。敝榻依墙眠未稳，残编扰案杂难齐。频年病瘠腰仍瘦，靠取行囊药一剂。
戊申七夕社集万伯文园亭
作者：韩上桂
朝代：明

七月七夕云无阴，遥望银河深不深。牵牛住轭非无意，织女停梭会有心。流光荏苒含雕户，芳沼平涵堪共溯。怪石如从槎上来，危桥似可空中度。十二栏干曲曲低，个中豪客尽能诗。虽无天上鸳鸯锦，剩有人间懊恼词。
戏赠张约之
作者：韩上桂
朝代：明

芙蓉叶底碧兰芳，君住人间独胜场。最好吟时秋月白，偏宜望处野云黄。閒将涧水调新茗，静读丹经爇宝香。彩笔近闻工刻画，有人梦里忆张郎。
戏赠玉卿
作者：韩上桂
朝代：明

美人金屋自舒徐，何事忙乘广柳车。义重绿珠宁怕死，奔随红拂未安居。罗衣典尽惟沽酒，玉珥捐残但买鱼。却笑堂前豪侠客，报仇谁得似专诸。
戏赠范将军
作者：韩上桂
朝代：明

范蠡功成泛碧波，远将兰桨载青蛾。舟经渚面花如脸，影入江心髻似螺。凉雨乍侵沾绮席，晚风微拂透香罗。无端更见双栖鸟，喋唼浮萍奈若何。
战城南
作者：韩上桂
朝代：明

昨夜城南战，三军混杀声。沉云天地结，积甲丘山平。厉血殷青草，衔伤接短兵。功成不爱死，岂独为微名。
扶胥冬泛同卢元明朱季美万伯文刘季德黎缜之区子建刘道子黄元卿区启图作
作者：韩上桂
朝代：明

谷日诘旦游扶胥，整驾六马飞騊駼。言遵芳渚东南隅，载瞻极浦波光逾。理楫中流泛锦凫，旌旗刻画龙蛇俱。舟子水嬉奏巴渝，声破冥漠空中呼。开合海水鲸鲵趋，是时向冬草木枯。江风骤转云模糊，顾见旭日升天衢。下映浊浪红氍毹，扶桑东枝千仞馀。迢遥海外三山孤，蛟神上下随天吴。提戈叱指胆气粗，千金买技龙可屠。投竿正得盈尺鲈，满船宾客俱胡卢。玉壶尊酒满眼酤，馈进珍馔杂美菰。青天白日高阳徒，赌行六博相欢逋。尧吸千钟孔百觚，豁若长鲸吞巨湖。酒后耳热胡为乎，仰天大叫击唾壶。分题物妙云锦敷，雕刻秘思色象殊。襜褕报赠月明珠，欢笑谑浪中情输。吁嗟此游乐甚都，羲阳委辔西匿榆。恨不回戈缓须臾，归舟竞奏清夜徂。
折杨柳
作者：韩上桂
朝代：明
体裁：古风

折杨柳，杨柳牵连常在手。浩荡春光不自知，惨淡铅华那可久。忆昨枝头雪未销，偷将媚眼逞娇娆。此日离亭惜春好，浪捲平林春满道。已将蝶舞当徘徊，可奈莺歌生懊恼。别后含颦谁共处，哽咽笛声悲作语。极目烟云望转迷，但看落絮空中举。此去江山无限恨，一路杨花照眼新。
折杨柳
作者：韩上桂
朝代：明

折杨柳，杨柳牵连常在手。浩荡春光不自知，惨淡铅华那可久。忆昨枝头雪未销，偷将媚眼逞娇娆。长安大道笼珠箔，小苑回廊映碧绡。鸳鸯斗作银条脱，翡翠妆成金步摇。此日离亭惜春好，浪捲平林春满道。已将蝶舞当徘徊，可奈莺歌生懊恼。春去亦无期，春心枉自知。有条能拂带，无树不飏丝。渭水桥边萦玉缕，洛阳沟上妒蛾眉。别后含颦谁共处，哽咽笛声悲作语。极目烟云望转迷，但看落絮空中举。折尽长条不复春，祇馀疋马踏芳茵。此去江山无限恨，一路杨花照眼新。
拟美人在天津桥
作者：韩上桂
朝代：明

天津桥畔女，秀色鲜黄金。鸾采飘难定，云光去复临。镜花开漾荡，水月竞浮沉。静照低无语，知他长恨心。
挹袖轩
作者：韩上桂
朝代：明

广袖似云屯，乘风游无际。挹之将何从，逍遥靡所系。
新月
作者：韩上桂
朝代：明

新月抱银钩，当轩净欲流。星稀光尚怯，云薄影同浮。根植桂子固，枝空乌鹊愁。娥眉能不妒，徒使汉宫羞。
方孟旋遣小杨携红缣见遗戏答
作者：韩上桂
朝代：明

赤城霞起千万丈，东海流波相荡漾。美人剪取制长缣，最堪写作梅花帐。梅花色白缣色赤，火炼琼枝光照射。午梦应知见美人，千里万里心咫尺。咫尺殷勤谁与通，青鸟直下蓬莱宫。木公素性原清静，巫女休疑污梦中。
旅夕柬方孟旋
作者：韩上桂
朝代：明

方君昂藏身八尺，紫髯绿鬓双眸碧。浩气如涵万顷潭，高情似削千仞壁。自少读书武林城，年未二十已知名。潮翻八月奔雷壮，日出东海红云生。手挽金轮如欲动，力回恶浪不敢纵。钜器羞从瓦釜鸣，利剑岂作毛锥用。我素闻之想其人，烟水茫渺不可亲。今春射策道相识，始信干莫固有神。旅店寒灯相照坐，雪花如掌当檐堕。语到微时鬼欲惊，谈当入处的如破。晨起驰驱各就途，并乘騕袅问皇都。他时显晦犹难定，此夕论心兴不孤。
无题
作者：韩上桂
朝代：明

思张楚瑟拟鸠媒，愿学秦箫绕凤台。柳条欲折不堪折，梅花将开犹未开。虬箭暗浮寒漏永，银河半落众星回。屏中宝炬空垂箸，床上薰笼祇自灰。
春怨
作者：韩上桂
朝代：明

青春河畔女，相与怨离居。弥月无过雁，三年未寄书。掷花调翡翠，停指绣芙蕖。膏沐空劳咏，羞颜旧不如。
春日王氏庄
作者：韩上桂
朝代：明

水石会幽趣，云林淡息机。雏莺涩不啭，乳燕学翻飞。
春日陪东莞李明府顺德吴明府香山王明府三水陈明府新会王明府清远孙明府饮朱季美山园
作者：韩上桂
朝代：明

春朝挟逸思，闲涉虹冈圃。旭日照长林，生意浩如许。疏帘燕乍斜，隔浦莺初语。主人起摄衣，仓卒具鸡黍。邂逅六七公，尽是鸾凰侣。爽气集冰寒，香风随袖举。政暇过鸣琴，朱弦被新谱。檐前花片飞，拂拂散如雨。曲罢引芳醪，满斟勿辞阻。投壶角胜豪，射酒以不侮。稍醉却临风，茗用谷泉煮。起步遍东皋，相与入林薮。更上最高岑，万井如堪数。兴洽礼数捐，谈剧中情剖。并自意悠然，直欲游天宇。小子谬何知，野怀觉椎鲁。追趋得巨观，领略寻芳矩。蓬心豁欲开，膏肓渐可愈。共欢卿月临，敢与德星聚。斯会信非常，尽自足千古。兰亭讵足誇，曲水堪为伍。愿用绘雅图，展玩时如睹。大鹏起北溟，蚊虻附其羽。矢诗本不多，冀以和宫吕。
晚发南浦
作者：韩上桂
朝代：明

登船发南浦，桂楫轻相习。一水既分流，众星从出入。起视觉茫茫，夜久波涛急。阴风从东来，暗雨与之集。奔鲸喷流沫，上袭飞云湿。岂无明月珠，遐哉非所及。水怪不可言，无使中流泣。
晚望
作者：韩上桂
朝代：明

江城高阁倚空穹，东望沧溟一水通。山色正当层切上，月明偏在踏歌中。扁舟荡漾寻芳渚，石涧依微饮绛虹。一自病回衣带减，不堪憔悴怨东风。
晚泊启吴用潜
作者：韩上桂
朝代：明

吴生英俊士，少小事文章。清标迥湛明河上，奇气常凌北斗旁。北斗星函宝剑文，精光远袭何缤纷。龟文缦理不可辨，奔雷掣电随风云。忆昔与君短发时，鸣琴写意春风知。海鹏本拟逍遥运，骏马欲向东南驰。年来射策泥金羁，桃花落尽未能归。萧条杨柳汉江外，几处青山衔落晖。迟迟月出浮沧海，远照离人苍鬓改。自分驰驱万里难，独馀傲睨双眸在。君行此归便著书，乘时早策青龙驹。陵阳宝碗终然售，骏骨燕台无日无。功成履剑诏天子，肯学区区一腐儒。
晚浦
作者：韩上桂
朝代：明

维舟一宿浦，向晚滞江城。雨过山云白，烟沉湖水青。旷野诸蛮杂，荒陂几处耕。临流无限意，潇洒濯尘缨。
晚酌
作者：韩上桂
朝代：明

岸帻还吾事，閒栖嘉树堂。青虫丝上下，野燕翼低昂。老子南楼兴，庄生北溟狂。披衣时潦倒，歌罢有馀觞。
月夜饮蒋谏庭都阃幕中
作者：韩上桂
朝代：明

铜柱勋名重汉年，荒林风扫净蛮烟。剑花久匣芙蓉涩，阵影长閒虎豹悬。稷下儒生同论难，蜀中幽客共谈玄。夜深不减南楼兴，绮席疏篁月正圆。